text:
5-nji iýulda geçirilen giňişleýin Hökümet mejlisinde Ministrler Kabinetiniň Başlygynyň orunbasary Ç.Gylyjow gözegçilik edýän pudaklarynda şu ýylyň birinji ýarymynda alnyp barlan işleriň netijeleri hem-de ýurdumyzyň senagatçylary we telekeçileri tarapyndan eksportyň möçberini artdyrmak boýunça durmuşa geçirilýän çäreler barada hasabat berdi.
Söwda we daşary ykdysady aragatnaşyklar ministrligi boýunça söwda dolanyşygynyň möçberi, geçen ýylyň degişli döwri bilen deňeşdirilende, 11,5 göterim artdy, şol sanda bölek satuw haryt dolanyşygy hem-de lomaý haryt dolanyşygy degişlilikde 23 göterim we 3,9 göterim artdy. Öndürilen önümleriň möçberi 4,7 göterim artdy, ministrligiň kärhanalary boýunça gazanylan peýda 34,7 göterim ýokarlandy.
Döwlet haryt-çig mal biržasy boýunça hasabat döwründe 124 birža söwdasy geçirilip, 12 müň 256 şertnama hasaba alyndy. Umumy girdejiniň möçberi 19,6 göterim artdy.
Söwda-senagat edarasy boýunça 2018-nji ýylyň ýanwar — iýun aýlarynda ýerine ýetirilen hyzmat işleriniň möçberi geçen ýylyň degişli döwri bilen deňeşdirilende, 9,6 göterim artdy.
Senagatçylar we telekeçiler birleşmesi boýunça şu ýylyň birinji ýarymynda senagat önümleri 26 göterim, oba hojalyk we azyk önümleri 65,2 göterim köp öndürildi. Söwda-haryt dolanyşygy 1,3 göterim artdy. Hyzmat ulgamynda ýerine ýetirilen işleriň möçberi 1,5 göterim artdy.
Milli Liderimiz geografiýa taýdan ähmiýetli ýagdaýy bolandygy hem-de amatly ulag ýollarynyň çatrygynda ýerleşýändigi sebäpli, dünýäniň ähli döwletleri bilen diýen ýaly ykdysady we söwda gatnaşyklaryny ösdürmek üçin ýurdumyzyň uly mümkinçilikleriniň bardygyny aýtdy. Şunuň bilen baglylykda, wise-premýere ýurdumyzda öndürilýän harytlaryň eksport edilýän möçberini artdyrmak boýunça iş alyp barmak, beýleki döwletlerdäki hyzmatdaşlar bilen ysnyşykly daşary ykdysady aragatnaşyklary ýola goýmak, halkara söwdasy ulgamynda iň gowy daşary ýurt tejribesini özleşdirmek boýunça daşarky bazarlaryň isleglerini hem-de mümkinçiliklerini öwrenmek boýunça tabşyryklar berildi.
Soňky habarlar
Archive news
Türkmenistanda 6 aýda 12 müňden gowrak birža şertnamasy baglaşyldy
5-nji iýulda geçirilen giňişleýin Hökümet mejlisinde Ministrler Kabinetiniň Başlygynyň orunbasary Ç.Gylyjow gözegçilik edýän pudaklarynda şu ýylyň birinji ýarymynda alnyp barlan işleriň netijeleri hem-de ýurdumyzyň senagatçylary we telekeçileri tarapyndan eksportyň möçberini artdyrmak boýunça durmuşa geçirilýän çäreler barada hasabat berdi.


c: text/html

text:
Täze – 2018-nji ýyla geçilmegi bilen Aşgabadyň döwlete degişli dükanlarynda 1 litrlik Ahal ýagynyň ozalky 3 manat 40 teňňe bolanlygyndan 4 manat 40 teňňä çenli ýokarlandy.
Ozal gyt haryda öwrülen 1 litrlik Ahal ýagyny döwlete degişli dükanlarda üstüne geçmeýän gymmat bahaly harytlary goşup ilata satýardylar. Ahal ýagynyň gapdalyna geçmeýän kökedir süýjüli içgileri, mineral suwlary, başga-da geçmeýän ýa bolmasa ulanyş möhleti geçip barýan azyk harytlarny goşup berýärdiler.
“Döwlet dükanyndan Ahal ýagyny alanymda, maňa bahasy 1 manat 20 teňňe bolan ‘Haýýat’ suwuny hem-de 1 litrlik, bahasy 1 manat bolan ‘Arçalyk’ suwuny goşup, bir çüýşe ýag 5 manat 20 teňňä düşdi” diýip, aşgabatly bir ýaşaýjy gürrüň beripdi. Indi bolsa onyň döwlet bahasy 4 manat 40 teňňä çenli ýokarlandy.
ahal ýagynyň bahasy 30 göterimden agdygrak ýokarlansa-da ,ol dükanlaryň tekjelerinde uzak durmaýar. Sebäbi bu haryda halkyň islegi ýokary. ‘Ak pamyk’, ‘Altyn ýag’ ýaly ýakmaly ýaglary öý bikeleri o diýen halap barmaýarlar. Olary öý şertlerinde ýakyp, ulanjak bolsaň, iki-günläp öýden ýagyň ýanan, ýakymsyz ysy aýrylmaýar.
2018-nji ýylyň 1-nji ýanwaryndan aýlyklaryň, kömek pullarynyň, çaga posobiýeleriniň döwlet tarapyndan 10 göterim ýokarlanjakdygy aýdylypdy. Häzir ilat şol ýokarlanan pensiýadyr kömek pullaryny, çaga posobiýelerini alyp ugradylar. Emma şol 10 göterim ýokarlanmanyň azyk harytlaryna we beýleki senagat harytlaryna galdyrylýan bahalaryň ara tapawudyny ýapmak üçin juda ujypsyz bolýandygyny ýaşaýjylar aýdýarlar.
2017-ýylyň dowamynda döwlete degişli dükanlarda konditer önümleriniňem, beýleki azyk önümleriniňem bahalary birnäçe gezek galdyrlyp, olaryň belli bahasy hem ýatdan çykyp gitdi diýip, ýaşaýjylar ýaşaýjylar belleýärler.
“Şekeriň bahasy öň 3 manatdy, indi 5 manada çenli ýokarlandy. Gandyň bir kilosynyň bahasy 8-manada ýetdi. Hojalyga gündelik gerek bolýan azyk önümleri hususy dükanlarda has hem gymmat satylýar. Şekerem, Ahal ýagy hususy dükanlarda 7 manatdan satylýar. Garaz, nyrhlar belli kadada durman, ilaty juda köseýär” diýip, aşgabatly Annagül daýza aýdýar.
Türkmenistanda ilatyň sarp ediş korzinasy barada hiç bir maglumatyň ýokdygyny, bular ýaly maglumatlaryň döwlet derejesinde gizlin saklanýandygyny hem ýaşaýjylar belleýärler.

robotstxt: allowed

filter: keep


text:
Ginnesiň rekordlar kitaby üçin maglumatlary ýygnamak bilen meşgullanýan Guinness World Records kompaniýasynyň wekilleri Aşgabadyň täze gözel ýerleriniň käbir desgalaryny ölçegleri boýunça örän iri hökmünde bellige aldylar. Munuň şeýledigini tassyklaýan güwänamalara laýyklykda, Aşgabadyň täze döwrebap Olimpiýa stadionynyň münberini bezeýän ahalteke bedewiniň çeper keşbi atyň dünýäde iň uly nyşany hökmünde, Aşgabadyň Olimpiýa şäherjiginiň Sportuň suw görnüşleri merkezi bolsa halkara ölçegleriň ýokary talaplaryna laýyk gelýän, ekologiýa taýdan arassa serişdelerden taýýarlanan, häzirki zaman tehnologiýalarynyň esasynda bina edilen, dünýäde iň uly suwda ýüzülýän üsti ýapyk howuz hökmünde Ginnesiň rekordlar kitabyna girizildi.
Bu hoş habarlar mynasybetli 21-nji awgustda Ýapyk binalarda we söweş sungaty boýunça V Aziýa oýunlaryna taýýarlyk görmek boýunça Ýerine ýetiriji komitetiň edara binasynda Türkmenistanyň hökümetiniň agzalarynyň, käbir ministrlikleriň we edaralaryň, köpçülikleýin habar beriş serişdeleriniň ýolbaşçylarynyň, medeniýet işgärleriniň, paýtagtymyzdaky ýokary okuw mekdepleriniň professor-mugallymlarynyň we talyplarynyň, ýurdumyzyň jemgyýetçilik guramalarynyň wekilleriniň gatnaşmagynda dabaraly maslahat geçirildi.
Maslahatda paýtagtymyzda başlanmagyna bir aýdan hem az wagt galan Oýunlaryň ägirt uly ähmiýeti açylyp görkezildi. Bellenilişi ýaly, bu iri çäräniň orny sport ulgamyna garanyňda, has giň bolup, onuň täsiri durmuşyň ähli taraplarynda — halkara hyzmatdaşlykdan başlap, syýahatçylyga çenli köp ugurlarda öz beýanyny tapar.
Hormatly Prezidentimiz Gurbanguly Berdimuhamedowyň üns merkezinde durýan, Aşgabat Aziadasyna görülýän düýpli taýýarlyk binagärlik işlerinde hem öz aýdyň beýanyny tapýar: paýtagtymyzda özboluşly sport toplumy — diňe Merkezi Aziýa sebitinde däl eýsem, onuň çäklerinden alyslarda hem deňi-taýy bolmadyk Olimpiýa şäherçesi bina edildi.
Munuň özi naýbaşy taslamanyň diňe giň gerimli ölçegine däl-de, eýsem, desgalaryň 30-dan gowragyny öz içine alýan şäherçäniň üpjünçilik derejesine, onuň ýokary tehnologiýaly düzümine, amatlylygyna hem-de gaýtalanmajak estetiki keşbine hem degişlidir.
«Aşgabat — 2017-niň» esasy nyşany — bedewiň çeper-monumental keşbi şol görnüşiň gaýtalanmajak binagärlik alamatyna öwrüldi. Bu ajaýyp keşpde oýunlaryň ähli pikir konsepsiýasy, Türkmenistanyň belent maksatlara, dünýäde parahatçylyga hem-de halklaryň arasyndaky dostluga, ählumumy rowaçlygyň we abadançylygyň bähbidine döredijilikli gatnaşyklara, durmuşyň baş baýlygy hökmünde sagdyn durmuş ýörelgesini berkarar etmäge okgunlylygy jemlenendir.
Milli Liderimiz Gurbanguly Berdimuhamedow gamyşgulak bedewiň türkmen halkynyň taryhynda, milli medeniýeti we özboluşlylygy, ruhy çelgiler ulgamyny hem-de göýä ajaýyp bedewiň ganatlarynda asyrlaryň içinden geçip gelen baý mirasy kemala getirmekde eýeleýän ornuny belleýär.
Türkmen bedewleri — biziň buýsanjymyz we şan-şöhratymyz diýip aýtmak bilen, döwlet Baştutanymyz ady rowaýata öwrülen, seýisleriň ençeme nesilleri tarapyndan ýetişdirilen ahalteke bedewiniň gaýtalanmajak aýratynlyklaryny belleýär. Tohumçylyk-seçgi işleriniň yhlasly geçirilmegi, bedewleri seýislemegiň we ösdürip ýetişdirmegiň mekdebiniň yzygiderli kämilleşdirilmegi netijesinde halkyň paýhasy bilen tebigat bilen sazlaşykda ajaýyp sungat döredildi.
Gamyşgulak, inçe boýun, ajaýyp syratly hem-de ynsan üşükli göreçleri bolan ahalteke bedewi, dogrudan-da, sungat eserine çalymdaşdyr. Deňsiz-taýsyz çydamlylyga we ýyndamlyga, kuwwatly güýje hem-de egsilmez gaýrata eýe bolan bedewini eýerläp, onuň bilen bir jan-ten bolup, türkmen söweşde, zähmetde we toý-baýramda wepaly dosta, ygtybarly kömekçä, ynamdar ýoldaşa mynasyp boldy.
Şunuň ýaly çyn ýürekden sarpa goýmak nireden gelip çykýar?
Bu sowala jogaby uzak gadymyýetden, türkmen milletiniň gözbaşlaryndan gözlemek gerek.
Belli alym-arheolog Wiktor Iwanowiç Sarianidi öz döwründe beýik açyş etdi — ol Marguş ýurduny bütin dünýä açdy. Arheologiýanyň taryhynyň şamçyragy bolan ol ýurt, esasy alymlaryň ykrar edişi ýaly, Gadymy Hytaý, Hindistan, Müsür we Mesopotamiýa bilen bir hatarda dünýä siwilizasiýasynyň bäşinji merkezidir.
Marguşyň ýadygärlikleriniň arheologik barlaglarynyň barşynda alymlar ahalteke tohumyndan bolan atyň dünýäde däp-dessur bilen ilkinji jaýlanan ýerini ýüze çykardylar. Ol bolsa, hünärmenleriň tassyklaýşy ýaly, ahalteke tohumyndan bolan bedewdir. Ondan görnüşi ýaly, bedewi söweşde wepat bolan gahryman hökmünde uly hormat bilen jaýlapdyrlar. Onuň jaýlanan ýeriniň ýanynda gymmat bahaly gap-gaçlar hem-de bezeg şaý-sepleri bar eken.
Ahalteke atlary gadymy döwürlerde öz taryhy watanynyň çäklerinden örän alyslarda hem giňden meşhur bolupdyr. Atyň watany Ahalyň —Köpetdagyň eteklerindäki bereketli jülgeler bolup, onuň tohumynyň ady hem şondan gelip çykypdyr.
Ahalteke bedewlerini sypatlandyrýan “behişdi” ýa-da “ganatly” diýen düşünjeler hytaýlylardan alnypdyr. Hytaýyň ýaşaýjylary mukaddes Kunlun dagynyň depesinde asman hökümdary ýaşaýar diýip hasaplapdyrlar. Onuň hem ganatly atlary bolup, rowaýata görä, şolar bilen asmanda uçupdyr hem-de ýere düşüpdir.... Haçan-da Hytaý imperatory ahalteke bedewini ilkinji gezek görende, ol “Bu Kunlun dagyndaky asman bedewi!” diýip, haýran galypdyr.
Şondan bäri ahalteke atlaryny «ganatly bedewler» diýip hem atlandyrýarlar.
Türkmen bedewiniň dünýä taryhynda şan-şöhratyny artdyran ýene-de bir mysal, Aleksandr Makedonskiniň Busefal diýen aty bilen baglanyşyklydyr. Käbir alymlar şol atyň hut ahalteke tohumyndan bolandygyny çaklaýarlar. Ol öz eýesini — gadymy döwrüň beýik serkerdebaşysyny ençeme gezek ölümden halas edipdir. Haçan-da Busefal wepat bolanda, Makedonskiý ony hakyky gahryman hökmünde dabaraly ýagdaýda jaýlapdyr.
Antik döwürde biziň ata-babalarymyz bolan parfiýalylarda ahalteke bedewlerinden ybarat meşhur atly goşun bolupdyr. Senetçi ussalar diňe atlylar üçin däl-de, eýsem, olaryň seýislän atlary üçin hem harby lybaslary taýýarlapdyr. Demir sowutly agyr atly goşun duşman bilen mertlerçe söweşipdir. Rowaýata öwrülen şeýle söweşleriň biri serkerdebaşy Mark Krass bilen bolan söweşdir. Spartagyň baştutanlygynda gullaryň gozgalaňyny basyp ýatyran serkerde rim goşunyny Parfiýa döwletiniň paýtagtyna alyp gelipdir. Şonda ahalteke bedewlerine atlanan biziň ata-babalarymyz olaryň goşunyny derbi-dagyn edipdirler...
Biziň ata-babalarymyz baryp gadymy döwürlerde bedewleri ösdürip ýetişdirmek boýunça tutuş bir mekdebi işläp taýýarladylar. Bu mekdep söweşjeň bedewi türgenleşdirmegiň binýatlyk ulgamy hökmünde dünýäniň ençeme ýurtlarynda giňden ýaýrady. Ahalteke bedewi çarpaýa galyp, öz eýesini garşydaşynyň oklaryndan gorapdyr, eger eýesi ýaralanyp, eýerden ýykyljak bolanda bedew ony dişleri bilen gysyp we toýnak salyp, duşmanlaryň golaýlaşmagyna ýol bermändir. Ýerde ýaraly ýatan eýesiniň ýapyşyp eýere münmegi üçin dyzyna çöküpdir hem-de ony jeň meýdanyndan alyp çykypdyr. Ikinji jahan urşy döwründe türkmen atlylary öz şöhratly ahalteke bedewlerinde haýran galdyryjy gahrymançylyk görkezip, munuň üçin diňe bir orden-medallar bilen däl, eýsem, Sowet Soýuzynyň Gahrymanynyň ýyldyzlary bilen hem sylaglanypdyrlar. Haçan-da 1945-nji ýylda Moskwada Gyzyl meýdançada uzak garaşdyran Ýeňiş Ýörişi geçirilende, marşal G.K.Žukow üýtgeşik owadan, ak reňkli ahalteke bedewine atlanyp, Ýörişi kabul etdi.
Şondan 65 ýyl geçenden soň, Moskwada faşizmiň üstünden gazanylan Beýik Ýeňşiň 65 ýyllygy mynasybetli ýene-de bir Ýöriş geçirildi. Şol baýramçylyk çärelerine düzümine frontçy-weteranlar hem-de ýaş harby gullukçylar giren türkmen wekiliýeti gatnaşdy. Biziň toparymyza öz wagtynda G.K.Žukowyň taryhy Ýeňiş Ýörişini kabul eden şol ahalteke bedewiniň nesli bolan bedewe atlanan ildeşimiz ýolbaşçylyk etdi.
Şeýle hem ahalteke bedewleriniň beýleki meşhur tohumlaryň döremegine uly goşant goşandygy bellidir. Olar iňlis, arap atlary hem-de ruslaryň orlow atydyr.
Türkmenistanyň Döwlet tugrasynda ahalteke bedewi bolan Ýanardagyň keşbi ýerleşdirildi. Munuň özi halkymyzyň taryhynda we durmuşynda atyň neneňsi derejä eýedigini ýene-de bir gezek aýdyň görkezýär. Häzirki wagtda hormatly Prezidentimiz Gurbanguly Berdimuhamedow ahalteke bedewleriniň öňki şöhratyny täzeden dikeltmek, olary dünýäde giňden wagyz etmek boýunça uly möçberli işleri alyp barýar.
Şoňa görä-de, Ýapyk binalarda we söweş sungaty boýunça V Aziýa oýunlarynyň uly dabaralaryna we ýaryşlaryna gatnaşyjylaryň ählisiniň depesinden biziň milli taryhymyzyň nyşany, mirasymyzyň hem-de täze döwrüň döredijilik güýjüniň alamaty bolan ahalteke atynyň äpet uly keşbiniň garap durmagy kanunalaýykdyr.
Ginnesiň rekordlar kitabyna girizilmeginden öňürti, aýratynlyklary ýazyp bellemek üçin 2017-nji ýylyň 6-njy martynda geçirilen ölçeglere laýyklykda, atyň şekiliniň beýikligi 40,05 metr (131 fut 4,9 dýuým), uzynlygy 37, 69 metre (123 fut 7, 9 dýuým) hem-de ini 40, 24 metrdir (132 fut 0,6 dýuým) barabar boldy.
At bilen birlikde Aziýa oýunlarynyň alawunyň çanagy hem belentlikde ýerleşýär. Ol milli Liderimiz Gurbanguly Berdimuhamedowyň başlangyjy bilen türkmenleriň däp bolan ýüzärliginiň dessesi görnüşinde bezeldi. Üstünligiň hem-de goramagyň tumarynyň wezipesini alaja hem ýerine ýetirýär. Ol alawyň çanagyny hem-de bedewiň boýnuny bezeýär. Ol hem oýunlaryň açylyş dabarasynda alawy ýakmak pikiri ýaly, döwlet Baştutanymyzyň teklibi bilen bu keşbi bezemäge girizildi.
Maksat alawy ýakyp, daş-töweregi tüssäniň gurşap almagyny alamatlandyrmakdyr. Munuň özi gadymdan gözbaş alýan dessur bolup, türkmen halky tütedilen ýüzärligiň tüssesiniň ähli bela-beterden, howp-hatardan goraýar diýip hasaplapdyr.
Ikinji güwänama Aşgabadyň Olimpiýa şäherçesiniň Sportuň suw görnüşleri merkezi mynasyp bolup, ol halkara ölçegleriniň ýokary talaplaryna laýyk gelýän, ekologiýa taýdan arassa serişdelerden taýýarlanan, häzirki zaman tehnologiýalaryň esasynda bina edilen, dünýäde iň uly suwda ýüzülýän üsti ýapyk howuz hökmünde Ginnesiň rekordlar kitabyna girizildi.
Suwda ýüzmek we suwa bökmek ýaryşlarynyň geçirilýän bu toplumynda bir wagtyň özünde bäş müň tomaşaçy ýaryşlara tomaşa edip biler. Toplumyň içinde ýaryşlary geçirmek we türgenleri taýýarlamak üçin niýetlenen dürli ölçegdäki howuzlaryň 4-si ýerleşdirildi. 2017-nji ýylyň 26-njy aprelinde rekordlar kitabynyň wekilleriniň geçiren ölçeglerine laýyklykda, howuzlaryň umumy meýdany 4 müň 976, 65 inedördül metre (53 568 inedördül fut) deň boldy.
Tomaşaçylar üçin münberlerde janköýerler üçin hem degişli şertler göz öňünde tutuldy. Täze suw toplumynyň düzümine sport terapiýasynyň meýdançasy, sport-sagaldyş zaly, oňaýly egin-eşik çalşyrylýan otaglar hem-de türgenler üçin dynç alyş otagy, ilkinji lukmançylyk kömegini berýän bölüm girýär. Bulardan başga-da, taslamada restoran, kafe birnäçe garbanyşhana göz öňünde tutuldy.
Elbetde, bu desga ýurdumyzda sportuň suw görnüşlerini has-da ösdürmäge, olaryň üsti bilen ýaş türkmenistanlylary sportuň bu görnüşi bilen meşgullanmaga çekmäge, abraýly halkara ýaryşlarynda Watanymyzyň sport abraýyny gorajak ýokary derejeli ussatlary taýýarlamaga kuwwatly itergi berer.
V Aziada ýakynlaşdygyça milli Liderimiz paýtagtymyzyň we Olimpiýa şäherçesiniň bu uly waka taýýarlanylmagyna uly üns berip, onuň desgalaryny gözden geçirýär. Bu bolsa çäräniň belent derejesini ýene bir gezek artdyrýar, onuň üstünlikli geçirilmegi bilen biziň ýurdumyz dünýäniň sport döwletleriniň hataryna girer, wagtyň geçmegi bilen Olimpiýa oýunlaryny geçirmäge hem dalaş edip biler.
Ýöne hormatly Prezidentimiz Gurbanguly Berdimuhamedowyň aýratyn belleýşi ýaly, “Aşgabat 2017” oýunlary dostlugyň, saglygyň we ruhubelentligiň, türkmen halkynyň ylalaşdyryjylyk maksatlarynyň we myhmansöýerliginiň dabaralanmasy bolar. Ginnesiň rekordlar kitabynda bellige alnan ajaýyp Olimpiýa şäherçesi bolsa biziň ak mermerli owadan paýtagtymyzyň gözelligi we buýsanjy bolup, ençeme nesillerimize hyzmat eder.


text:
Türkmenistanyň demirgazyk welaýatynda ýarygijeden soň turan güýçli ýel daşoguz topragyndaky ýokary woltly tok geçirijileriň we adaty elektrik geçirijileriniň sütünleriniň bir toparyny ýykyp, goparyp taşlady.
Azatlygyň Daşoguzdaky habarçysy 11-nji awgust güni irden welaýatyň ähli ýerinde elektrik üpjünçiliginiň kesilendigini, ýeliň tizliginiň pesinden sekuntda 50 metre barabar, belki-de ondan hem güýçli bolandygyny habar berdi.
“Häzir döwletiň uly kärhanalary işini togtatdy, ýangyç guýulýan stansiýalar işlemeýär” diýip, çeşme ýeliň hojalyk jaýlarynyň hem üçeklerini goparýandygyny habar berdi.
Adam pidalary hakynda maglumat ýok.
Soňky gelip gowşan maglumata görä, häzir ýokary woltly elektrik sütünlerini bejermek işleri alnyp barylýar.
Mundan öň Daşoguz welaýatynda 18-nji iýulda hem duzly tozan ýagypdy. Ondan öň şeýle tozan 27-nji maýda turdy.
Azatlygyň çeşmesi iýuldaky tozanyň maýdaky ýaly güýçli däldigini, 250 metr çemesi aralygy görse bolýandygyny habar berdi.
Maý aýynyň aýagynda, has anygy 27-nji maýda, gije sagat ikilerde turan çal tupan sekuntda 20 metr tizlikdäki ýel bilen başlanyp, bir günden – 28-nji maýa geçilýän gije Aşgabada baryp ýetdi.
Ýurduň paýtagtyny gurşap alan çal duman tutuş bir gün saklandy we 29-njy maýda hem howa doly saplanmady.
Ýerli synçylar şonda Azatlyk radiosyna 1970-80-nji ýyllarda Aşgabady birnäçe gezek sarymtyl tozanyň gurşap alandygyny, emma munuň ýaly çal tupanyň bu golýada ilkinji gezek bolandygyny gürrüň berdiler.
Azatlygyň çeşmeleri duzly tupanyň ekerançylyga we maldarçylyga uly zyýan ýetirendigini habar berdiler, emma ýurt ýapyk bolansoň, ol aýdylýan zyýanyň möçberlerini anyklamak başartmady.
Resmi türkmen mediasy, adatça bolşy ýaly, ýurtda bolýan tebigy hadysalar barada maglumat bermeýär.


text:
Ýakyn geljekde Türkmenabat, Mary, Balkanabat, Daşoguz şäherlerinde täze döwrebap ýolagçylar awtowokzallary gurlar. Ýolagçylara we ýük daşaýanlara hyzmat etmäge niýetlenen binalar hem-de desgalar toplumynyň taslamalary işlenilip taýýarlanyldy we tassyklanyldy.
Ýolagçylar üçin amatlylyk we oňäýlyk - binalara bildirilýän esasy talapdyr. Awtowokzallarda döwrebap mebelli ýolagçylar garaşar ýaly otaglar, maglumatlar görkezijisi, sorag-jogap gulluklary we aragatnaşyk nokatlary bolar. Şeýle hem ulaglaryň ähli görnüşine petek satýan kassalar, jemgyýetçilik iýmiti kärhanalary we ownuk söwda dükanlary, el-goş saklanylýan ýerler, eneler we çagalar otaglary, uzak wagtlap ulaga garaşýanlar üçin ýerler, gulluk otaglary bolar.
Tutýan meýdany alty müň inedördül metrden gowrak awtowokzallarda awtobuslar we taksiler üçin duralgalar göz öňünde tutulan.
Dolandyryş merkezleriniň hersinde täze awtowokzallary gurmak üçin ýerler olara barýan amatly ýollar we ulaglaryň hereketiniň amatlylygy göz öňünde tutulyp saýlanyldy. Balkanabatda, Maryda we Daşoguzda olar ozalky ýerinde, Türkmenabatda bolsa köne aeroprtuň ýerinde gurlar.


text:
Türkmenistanyň çäklerinde radiotehniki desgalary satyn almagyň, taslamagyň, gurnamagyň (oturtmagyň), radioelektron serişdelerini we ýokary ýygylykly enjamlary ulanmagyň hem-de olary daşary ýurtlardan getirmegiň tertibi hakynda düzgünnama
- Şu düzgünnama Türkmenistanyň çäklerinde radiotehniki desgalary (RTD) satyn almagyň, taslamagyň, gurnamagyň (oturtmagyň), radioelektron serişdelerini we ýokary ýygylykly enjamlary (RES we ÝoÝE) ulanmagyň hem-de olary daşary ýurtlardan getirmegiň tertibi kesgitleýär.
Şu Düzgünnamanyň güýji:
- Şahsy adamlar* we edara görnüşindäki taraplar;
- Daşary ýurt firmalaryň, banklarynyň, guramalarynyň wekilçilikleri;
- Daşary ýurt döwletleriniň Türkmenistanyň Daşary Işler ministrliginiň degişli gulluklar bilen ylalaşylyp, Türkmenistanyň çäklerinde bolýan diplomatik wekilçilikleri hem-de konsullyk edaralary, BMG-nyň ýanynda resmi taýdan bellenilen wekilçilikler tarapyndan Türkmenistanyň çäklerinde satyn alynýan, taslanylýan, gurulýan (oturdylýan), ulanylýan, Türkmenistanyň çäklerinde ýerlenilýän RTD-lara, RES-lere we ÝoÝE-lara degişli edilýär.
- Islendik görnüşdäki we maksatly RES-leri taslamak we gurnamak (oturtmak) diňe Türkmenistanyň Ministrler Kabinetiniň ýanyndaky radioýygylyklar baradaky pudagara topary (RÝPT) bilen ylalaşylyp geçirilýär.
RES-i gurmak (oturtmak) üçin ýeri seçip almak bina edilýän serişdeleriň şol sebitde ulanylýan we öň taslanan RES we ÝoÝE bilen elektromagnit babatda laýyk gelýändigini hasaba almak bilen Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy bilen ylalaşylmalydyr.
RES-iň elektromagnit babatda laýyk gelmeginiň hasaplamasy Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy bilen ylalaşylyp, RES-i gurnamak (oturtmak) üçin meýdançany seçip almagyň barşynda taslaýjy guramalar tarapyndan ýerine ýetirilýär.
- Aragatnaşyk hyzmatlaryny etmek üçin niýetlenilen RES-i we ÝoÝE-y gurmaga (oturtmaga) we peýdalanmaga Türkmenistanyň Aragatnaşyk Ministrliginiň beren degişli ygtyýarnamasy bar mahaly ygtyýar berilýär.
- RES-i we ÝoÝE-y (şol sanda enjamlar we ulag serişdeleri) Türkmenistanyň çäklerine RES-i we ÝoÝE-y gurnamak (oturtmak) ýa-da satyn almak üçin şertnama baglaşylýan mahaly deslapdan ylalaşylandan soň Türkmenistanyň Ministrler Kabinetiniň ýanyndaky radioýygylyklar baradaky pudagara toparynyň (RÝPT) rugsat bermegi bilen getirilýär.
- RES-i we ÝoÝE-y şahsy adamlar hem-de edara görnüşindäki taraplar ýerlemek üçin Türkmenistanyň çäklerine diňe jikme-jik tehniki häsiýetlendirmeleri bilen sanawyny deslapdan bermek arkaly hem-de söwda işi üçin ygtyýarnama (ýa-da patent) bar mahaly Türkmenistanyň Ministrler Kabinetiniň ýanyndaky radioýygylyklar baradaky pudagara toparynyň (RÝPT) rugsat bermegi bilen getirilýär.
- Durmuşda ulanylýan audio we wideo enjamlar, mikrotolkunly peçler, wideo kameralar, wideo senterler, telewideniýeni göniden-göni hemra arkaly kabul etmegiň ulgamlary getirilen, satyn alnan, oturdylan we ulanylýan mahaly Türkmenistanyň Ministrler Kabinetiniň ýanyndaky radioýygylyklar baradaky pudagara toparynyň (RÝPT) rugsady talap edilmeýän RES-i we ÝoÝE-yna degişlidir.
- Türkmenistanyň Ministrler Kabinetiniň ýanyndaky radioýygylyklar baradaky pudagara toparynyň (RÝPT) degişli rugsady bolmazdan Türkmenistanyň çäklerine getirilen RES we ÝoÝE Türkmenistanyň gümrük edaralary tarapyndan saklanmaga hem-de gümrük gözegçiligi astynda saklamak üçin ammarlara ýerleşdirmäge degişlidir.
RES-iň we ÝoÝE-yň maglumatlary Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň Döwlet Elektrik Aragatnaşyk Inspeksiýasynyň (DEAI) operatiw-agtaryş topary tarapyndan amala aşyrylýan tehniki ekspertiza degişlidir. TTürkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň tehniki ekspertizalaryň netijeleri boýunça olary Türkmenistanyň çäklerinde peýdalanmak mümkinçiligi hakyndaky çözgüdi kabul edýär.
- Türkmenistanyň çäklerinde RES we ÝoÝE Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň RES-iň we ÝoÝE-yň göniden-göni eýelerine, diplomatik wekilçiliklere bolsa – Türkmenistanyň Daşary Işler ministrligi bilen ylalaşylyp berilýän rugsada berk laýyklykda ulanylýar. Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň rugsadynyň hereket edýän möhleti öň berilen spektri ulanmagyň şertleri berjaý edilen we radioýygylyk spektri taýýarlygyny üpjün edýän hyzmatlar tölenilen mahaly soňraky gelýän ýylyň birinji çärýeginiň dowamyna uzaldylýar.
- RES-iň we ÝoÝE-yň eýeleri olary ulanmagyň barşynda 10 günüň dowamynda özüniň peýdalanmagynda bölen RES-iň islendik ondan-oňa göçürilmegi, RES-iň özüne hem, onuň antenna-fider enjamlarynda hem tehniki ölçegleriniň her bir üýtgemelerini, şeýle hem guramaçylyk-gurluş taýdan ähli üýtgemeleri (kärhananyň adynyň üýtgemegi, ýerleşýän ýeriniň üýtgemegi we başgalar) Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy bilen ylalaşmaga borçlydyr. Eger-de şu bölüm ýerine ýetirilmedik ýagdaýynda RES-iň we ÝoÝE-yň eýeleri bilen baglanylyşylan şertnama ýatyrylýar.
- Eýeçiliginiň görnüşlerine garamazdan RES-iň we ÝoÝE-yň RES we ÝoÝE boýunça wezipede durýan hünärment işgärleri bolmadyk eýeleri öz buýruklary bilen kärhanalaryň ýolbaşçylarynyň birini garamagyndaky RES-leri we ÝoÝE-lary öz wagtynda bellige almak, hyzmatlary tölemek, radioýygylyk spektorynyň taýýarlygy, olary ulanmak üçin rugsatnamalary resmileşdirmek we olary dogry ulanmak üçin jogapkär edip belleýärler.
- Edara görnüşindäki taraplar we şahsy adamlar tarapyndan Türkmenistanyň çäklerinde taýýarlanylan ýa-da satyn alnan RES we ÝoÝE olaryň ölçegleri radioşöhlelenme üçin bellenilen, Türkmenistanyň çäklerinde kabul edilen ölçeglere laýyk gelen mahaly Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň DEAI-sy tarapyndan bellige alnyp bilner, laýyk gelmedik halatynda bolsa bu RES we ÝoÝE Türkmenistanyň çäklerinden daşaryk alnyp gidilmäge ýa-da ikilenç ulanylmaga degişlidir.
- RES ýapylan mahaly onuň eýesi 10 gün möhletde şol birwagtyň özünde sökülip aýrylandygy ýa-da hasapdan çykarylandygy hakyndaky akty bermek bilen, RES-i ulanmak üçin berlen ygtyýarnamany Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugyna ýa-da welaýat DEAI-na gaýtaryp berýär.
- Eýeçiliginiň ähli görnüşindäki kärhanalaryň we guramalaryň ýolbaşçylary öz birliklerinde şu Düzgünnamanyň RES-i we ÝoÝE-y peýdalanmak baradaky talaplarynyň ýerine ýetirilmegi üçin jogapkärçilik çekýärler hem-de radioýygylyk spektoryny goramak boýunça öz borçlaryny ýerine ýetirmek üçin zerur bolan ýardamy hem-de hemmetaraplaýyn kömegi Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň wezipeli adamlaryna etmäge borçludyr.
- Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň iş toparlarynyň ýolbaşçy adamlary elektrik aragatnaşygy boýunça döwlet inspektorlary bolup durýarlar we gulluk şahadatnamasyny görkezmek bilen:
- enjamlaryň we abzallaryňşöhlelenmek babatda Türkmenistanda kabul edilen ölçeglere hem-de kadalara laýyk gelýändigini barlamaga;
- şahsy adamlaryň we edara görnüşindäki taraplaryň peýdalanmagynda bolan RES hem-de ÝoÝE oturdylan ähli jaýlara päsgelçiliksiz girmäge (Türkmenistanyň MHK-y, Türkmenistanyň IIM-i, Türkmenistanyň Goranmak ministrligi, Türkmenistanyň Döwlet serhet gullugy, Türkmenistanyň çäklerinde ýerleşýän ilçihanalar, konsulluklar we BMG-nyň ýanynda resmi taýdan bellenilen halkara wekilçilikleri muňa girmeýär);
- döwlet çäreleri geçirilýän döwründe radiostansiýalary ulanmaga ýa-da iş ýygylyklary peýdalanmagy wagtlaýyn duruzmaga;
- radioşöhlelenmek boýunça ölçeglere laýyk gelmeýän, şeýle hem tele we radio alyp eşitdirişe päsgelçilik döredýän RES-i ýerlemegi hem-de ulanmaga gadagan etmäge we möhürlemeli;
- Türkmenistanyň Ministrler Kabinetiniň ýanyndaky radioýygylyklar baradaky pudagara toparynyň (RÝPT) kadalaşdyryjy namalarynyň talaplary gödek bozulan halatynda Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň RES we ÝoÝE ulanmak hem-de ýerlemek üçin rugsatnamasyny ýatyrmaga;
- Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň welaýat DEAI-siniň görkezmeleri yzygiderli ýerine ýetirmedik halatynda Türkmenistanyň Administratiw hukuk tertibiniň bozulmalary baradaky kodeksine laýyklykda administratiw temmi çäresini salmaga hukugy bardyr.
- Awtoulaglarda we beýleki ulag serişdelerinde oturdylan radioýygylyklary iberiji enjamlary ulanmak üçin Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň rugsatnamasynyň bardygyna gözegçilik etmekligi Türkmenistanyň IIM-niň Polisiýa ýol gözegçilik gullugyna we serhetýaka etraplarynda Türkmenistanyň Döwlet serhet gullugynyň üstüne ýüklenilýär.
- Bikanun işleýän RES we ÝoÝE ýüze çykarmak hem-de olaryň işlemeginiň öňüni almak baradaky operatiw işi operatiw topar alyp barýar, zerurlyk bolan mahaly “Türkmenhowaýollary” Milli uprawleniýesiniň radiogözegçilik gullugynyň hünärmenlerini çekmek bilen, Türkmenistanyň MHK, Türkmenistanyň IIM we Türkmenistanyň Aragatnaşyk Ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynyň wekilleri onuň düzümlerine girýär.


text:
Düýbi Russiýada ýerleşýän “Mukaddes Russiýany döredijileriň birleşigi” atly toparyň iki gazak agzasy Gazagystanda etniki we dini ýigrenji öjükdirmekde günäli tapylyp, olaryň her biri 5 ýyl türme tussaglygyna höküm edildi.
Bu barada Gazagystanyň Kargandy şäheriniň sudy 15-nji ýanwarda karar çykardy. 66 ýaşyndaky Uali Aliaskarow we 28 ýaşyndaky Mihail Tkaçýow özlerine garşy çykarylan bu karary şikaýat etjekdiklerini aýtdylar.
Gazak sudy Aliaskarowyň we Tkaçýowyň ady mälim edilmeýän etniki toparyň wekillerini kemsidýän pikirleri, maglumatlary ýygnamak üçin Internetden peýdalanandygy we duşuşandygy barada karar çykardy.
Aliaskarow we Tkaçýow bu aýyplamalary ret edýärler.


text:
Türkmenistanyň Prezidenti Gurbanguly Berdimuhamedow bilen Russiýa Federasiýasynyň Prezidenti Wladimir Putiniň arasynda telefon arkaly söhbetdeşlik boldy. Söhbetdeşler biri-biri bilen mähirli salamlaşyp, özara hormat, netijeli we strategik hyzmatdaşlyk esasynda guralýan türkmen-russiýa gatnaşyklarynyň üýtgewsiz dostlukly häsiýetini kanagatlanma bilen bellediler. Döwlet Baştutanymyz pursatdan peýdalanyp, russiýaly kärdeşini düýn bellän doglan güni bilen gutlady hem-de berk …Dowamy »
Aşgabatda BMG-niň Global Kontrterroristik Strategiýasyny Amala Aşyrmak Boýunça Ýokary Derejeli Mejlisi Geçirildi
AŞGABATDA BMG-NIŇ GLOBAL KONTRTERRORISTIK STRATEGIÝASYNY AMALA AŞYRMAK BOÝUNÇA ÝOKARY DEREJELI MEJLISI GEÇIRILDI 2018-nji ýylyň 30-njy aprelinde Aşgabatda «Merkezi Aziýada BMG-niň Global Kontrterroristik strategiýasynyň toplumlaýyn durmuşa geçirilmegine tarap» atly Merkezi Aziýa döwletleriniň bilelikdäki iş meýilnamasynyň amala aşyrylşy boýunça ýokary derejeli mejlisi, şeýle hem Merkezi Aziýa üçin Bilelikdäki hereketleriň meýilnamasyny goldamakda bilelikdäki …Dowamy »
TÜRKMENISTANYŇ TÜRKIÝE RESPUBLIKASYNDAKY RAÝATLARYNYŇ DYKGATYNA!!!
Türkmenistanyň Türkiýe Respublikasyndaky Baş Konsullygy (Stambul ş.) 2018-nji ýylyň 25-nji martynda sagat 07:00-19:00 aralygynda Türkmenistanyň Stambul şäherindäki Baş Konsullygynyň (adresi: Gazi Evrenos Cad. Baharistan Sok. №13, Yeşilköy/İSTANBUL) we Türkmenistanyň Türkiýe Respublikasyndaky Ilçihanasynyň (adresi: Koza Sokak No.28 Gaziosmanpaşa Çankaya/ANKARA) binalarynda Türkmenistanyň Mejlisiniň deputatlarynyň saýlawlarynyň geçirilýändigi barada habar berýär. Türkmenistanyň Türkiýe Respublikasyndaky …Dowamy »
Türkmenistanyň Prezidenti Bilen Özbegistan Respublikasynyň Prezidentiniň Telefon Arkaly Söhbetdeşligi
Türkmenistanyň Prezidenti Gurbanguly Berdimuhamedow bilen Özbegistan Respublikasynyň Prehzidenti Şawkat Mirziýoýewiň arasynda telefon arkaly söhbetdeşlik boldy. Mähirli salamlaşyp, iki döwletiň Baştutanlary täze, 2018-nji ýyl mynasybetli baýramçylyk gutlaglaryny alyşdylar we birek-birege berk jan saglyk, eýeleýän jogapkärli wezipelerinde we ähli başlangyçlarynda, türkmen hem-de özbek halklarynyň abadançylygynyň bähbidine alnyp barylýan bilelikdäki işlerde uly üstünlik …Dowamy »
Türkmenistanyň Ministrler Kabinetiniň Mejlisinde 2017-nji Ýylyň Ähmiýetli Wakalarynyň Üstünde Durlup Geçildi
Türkmenistanyň Prezidenti Gurbanguly Berdimuhamedow Ministrler Kabinetiniň şu ýyldaky iň soňky, Täze ýyl baýramçylygynyň öňýanyndaky mejlisini geçirdi. Mejlisiň barşynda hormatly Prezidentimiz şu ýyl ýerine ýetirilen işleriň jemlerini jemledi. Döwlet Baştutanymyzyň belleýşi ýaly, häzirki döwürde dünýä ykdysadyýetinde çylşyrymly ýagdaýlar dowam edýär. Halkara pul gaznasynyň 2017-nji we 2018-nji ýyllar üçin dünýä boýunça jemi …Dowamy »
Hormatly Prezidentimiz Watandaşlarymyzy Halkara Bitaraplyk Güni Bilen Gutlady
Sizi dünýä bileleşigi bilen bilelikde Garaşsyz, hemişelik Bitarap döwletimizde ilkinji gezek giňden bellenýän Halkara Bitaraplyk güni mynasybetli tüýs ýürekden gutlaýaryn! Bitaraplyk türkmen halkynyň, dünýä bileleşiginiň ynsanperwer maksatlaryny rowaçlandyrýar. Döwletleriň we halklaryň arasynda parahatçylygy, dostlugy hem-de hoşniýetli gatnaşyklary pugtalandyrýar. Birleşen Milletler Guramasynyň Baş Assambleýasy tarapyndan iki gezek ykrar edilen hemişelik Bitaraplyk …Dowamy »
“Rönesans Holding” Kompaniýasynyň Ýolbaşçysy Geljegi Uly Türkmen Bazarynda Tutýan Ornuny Pugtalandyrmaga Uly Gyzyklanma Bildirýär
Hormatly Prezidentimiz Gurbanguly Berdimuhamedow “Rönesans Holding” kompaniýasynyň müdiriýetiniň başlygy Erman Ylyjagy kabul etdi. Myhman duşuşmaga döredilen mümkinçilik üçin hoşallyk bildirip, pursatdan peýdalanyp, milli Liderimizi hem-de Türkmenistanyň ähli halkyny Halkara Bitaraplyk güni bilen mähirli we tüýs ýürekden gutlady hem-de iň oňat arzuwlaryny aýtdy. Döwlet Baştutanymyz hoşniýetli arzuwlar üçin minnetdarlyk bidlirip, ýakyn …Dowamy »
“Hyundai Engineering Co., Ltd” Kompaniýasynyň Ýolbaşçysy Milli Liderimize Galkynyş Känindäki Işleriň Barşy Barada Habar Berdi
Hormatly Prezidentimiz Gurbanguly Berdimuhamedow Koreýa Respublkasynyň “Hyundai Engineering Co., Ltd” kompaniýasynyň ýolbaşçysy we baş ýerine ýetiriji direktory Sung Sang-Roky kabul etdi. Işewür özara bähbitli hyzmatdaşlygyň meselelerini ara alyp maslahatlaşmaga döredilen mümkinçilik üçin hoşallyk bildirip, döwlet Baştutnymyzy dünýä bileleşigi tarapyndan şu günler giňden bellenilýän Halkara Bitaraplyk güni bilen gutlady. Şeýle hem …Dowamy »
Ahmet Çalyk Türkmenbaşydaky Halkara Deňiz Menziliniň Gurluşygynyň Barşy Barada Hormatly Prezidentimize Habar Berdi
Hormatly Prezidentimiz Gurbanguly Berdimuhamedow “Çalyk Holding” kompaniýalar toparynyň müdiriýetiniň başlygy Ahmet Çalygy kabul etdi. Myhman döwlet Baştutanymyz bilen mähirli görşüp hem-de duşuşmaga wagt tapandygy üçin hoşallyk bildirip, milli Liderimizi ajaýyp senäniň – BMG-niň Baş Assambleýasy tarapyndan yglan edilen Halkara Bitaraplyk güni bilen tüýs ýürekden gutlady. Türk holdinginiň baştutany hormatly Prezidentimize …Dowamy »
Türkiýe Respublikasynyň Stambul Şäherinde Halkara Bitaraplyk Gününe Bagyşlanan Maslahat Geçirildi
2017-nji ýylyň 06-njy dekabrynda Türkmenistanyň Türkiýe Respublikasyndaky Baş konsullygy (Stambul ş.) tarapyndan Stambul şäher häkimliginiň Medeniýet öýünde Halkara Bitaraplyk gününe bagyşlanan maslahat geçirildi. Maslahata Türkmenistan-Türkiýe raýdaşlyk we hyzmatdaşlyk jemgyýetiniň agzalary, ýokary okuw mekdepleriniň professor-mugallymlary we bilermenleri, köpçülikleýin habar beriş serişdeleriniň wekilleri şol sanda Atawatan Türkmenistan žurnalynyň wekilleri gatnaşdylar. Çärä gatnaşyjylara …Dowamy »


text:
Hormatly Prezidentimiz Gurbanguly Berdimuhamedow “Çalyk Holding” kompaniýalar toparynyň müdiriýetiniň başlygy Ahmet Çalygy kabul etdi.
Myhman döwlet Baştutanymyz bilen mähirli görşüp hem-de duşuşmaga wagt tapandygy üçin hoşallyk bildirip, milli Liderimizi ajaýyp senäniň – BMG-niň Baş Assambleýasy tarapyndan yglan edilen Halkara Bitaraplyk güni bilen tüýs ýürekden gutlady. Türk holdinginiň baştutany hormatly Prezidentimize berk jan saglyk we köptaraply işlerinde üstünlikleri hem-de abadançylyk we gülläp ösüş arzuw edip, halkara jemgyýetçiliginiň özbaşdak ösüş hem-de ýurdumyzy gülledip ösdürmek ýolunda Türkmenistanyň gazanýan üstünliklerine ýokary baha berýändigini aýtdy.
Bellenilişi ýaly, milli Liderimiziň yzygiderli we ösüşlere beslenen başlangyçlary hem-de netijeli syýasatyň durmuşa geçirilmegi ählumumy parahatçylygyň we howpsuzlygyň berkidilmegine ýardam edýär, şoňa görä-de, bu baýram — Halkara Bitaraplyk güni türkmen diplomatiýasynyň dünýä derejesindäki ägirt uly üstünliginiň dabaralanmasydyr.
Döwlet Baştutanymyz gutlaglar we hoşniýetli arzuwlar üçin minnetdarlyk bildirip, bütin dünýäde bellenilýän Halkara Bitaraplyk gününiň döwletleriň hem-de halklaryň arasynda netijeli hyzmatdaşlygyň we hoşniýetli goňşuçylyk gatnaşyklarynyň has-da ösdürilmegine hyzmat etjekdigini nygtady. Şunuň bilen baglylykda, hormatly Prezidentimiz dostlugyň we doganlygyň berk gatnaşyklaryny, Türkmenistany hem-de Türkiýäni baglanyşdyrýan ruhy-medeni däpleriň umumylygyny belledi.
Milli Liderimiz durmuşa geçirilýän milli ykdysady strategiýanyň innowasion häsiýetli senagat düzümleriniň kemala getirilmegine hem-de durmuş ulgamynyň has-da kämilleşdirilmegine gönükdirilendigini nygtap, ulag ulgamynda, energetika, saglygy goraýyş pudaklarynda özara bähbitli iri taslamalaryň amala aşyrylmagyna holdingiň gatnaşmagynyň netijeliligini ýokarlandyrmagyň möhümdigine ünsi çekdi.
Türk işewüri ýurdumyzda ýaýbaňlandyrylan iri möçberli özgertmeler maksatnamalarynyň durmuşa geçirilmegine mynasyp goşant goşup, köp ýyllyk hyzmatdaşlygy dowam etmegiň öz kompaniýasy üçin uly hormatdygyny nygtap, bilelikdäki taslamalaryň, birnäçesiniň öňe ilerledilişi, şol sanda Türkmenbaşy şäherinde Halkara deňiz menziliniň gurluşygynyň barşy barada habar berdi.
Duşuşygyň ahyrynda “Çalyk Holdingiň” ýolbaşçysy hormatly Prezidentimiz Gurbanguly Berdimuhamedowy ýolbaşçylyk edýän kompaniýasynyň mundan beýläk-de ygtybarly we jogapkärli hyzmatdaşlyga taýýardygyna ynandyrdy.


text:
Türkmenistanyň Hormatly Prezidenti Gurbanguly Berdimuhamedowyň parasatly baştutanlygynda Berkarar döwletimiziň bagtyýarlyk döwründe Gazagystan – Türkmenistan – Eýran transkontinental demir ýolunyň ulanmaga berilmegi gurluşyk pudagyny ösdürmekde ägirt uly ähmiýete eýedir. Bu polat ýoluň gurluşyk pudagy üçin täze mümkinçilikleri açar, demirgazyk we günorta ugur boýunça gurluşyk materiallarynyň gatnadylmagynyň möçberi artar hem-de gysga wagtda gurluşykçylara ýetiriler.
Türkmen gurluşykçylary bilen daşary ýurtly gurluşykçylar tarapyndan ýurdumyzda ägirt uly gurluşyk işleri alnyp barylýar, şäherleriň, obalaryň durky täzelenýär, önümçilik, medeni-durmuş ähmiýetli täze desgalaryň we ýaşaýyş jaýlaryň giň möçberli maksatnamasy durmuşa geçirilýär.
Transkontinental demir ýolunyň işe girizilmegi Türkmenistanyň gurluşygyň pudagy boýunça dostlukly döwletler bilen özara hyzmatdaşlygy ösdürmäge we gatşanyklary pugatalandyrmaga uly mümkinçilikleri döreder.
Ozal habar berlişi ýaly, düýn Gazagystan Respublikasynyň Prezidenti Nursultan Nazarbaýew Türkmenistana resmi sapar bilen geldi. Düýn Aşgabatda ýokary derejede türkmen-gazak gepleşikleri üstünlikli geçirilip, iki döwletiň we halklaryň dostluga we ynama esaslanýan gatnaşyklara ygrarlydygyny, taraplaryň doly möçberli hyzmatdaşlygy özara bähbitli, deňhukukly we hoşmeýilli ýörelgelere laýyklykda ösdürmegi maksat edinýändigini tassyklady. Gepleşikleriň jemleri boýunça netijeli hyzmatdaşlygyň ähli ugurlar boýunça işjeňleşdirilmegine gönükdirilen ikitaraplaýyn resminamalaryň uly toplumyna gol çekildi.
Şu gün irden Türkmenistanyň Prezidenti Gurbanguly Berdimuhamedow Türkmenbaşy şäherine geldi.
Birnäçe wagtdan soňra Türkmenbaşy şäherindäki howa menzilinde Gazagystan Respublikasynyň Prezidenti Nursultan Nazarbaýewiň uçary gondy. Bu ýerde, howa menzilinde Türkmenistanyň Prezidenti Gurbanguly Berdimuhamedow öz kärdeşini tüýs ýürekden mähirli garşylady.
Türkmenistanyň we Gazagystanyň Prezidentleri dikuçara münüp, Türkmenbaşy şäherindäki howa menzilinden Etrek etrabynyň “Akýaýla” demir ýol menziline ugradylar.
Doganlyk iki halkyň milli Liderleri Gurbanguly Berdimuhamedow we Nursultan Nazarbaýew Gazagystan-Türkmenistan-Eýran demir ýolunyň üstaşyr geçirýän nokatlarynyň birine öwrülen serhetýaka “Akýaýla” demir ýol menziline geldiler.
Birnäçe wagtdan soňra, bellenilen ýere otlyda Eýran Yslam Respublikasynyň Prezidenti Hasan Ruhani geldi.
Soňra “Akýaýla” demir ýol menzilinde ýörite taýýarlanan otagda Türkmenistanyň, Gazagystanyň we Eýranyň Prezidentleriniň üçtaraplaýyn duşuşygy boldy.
Duşuşyk tamamlanandan soň, üç ýurduň Liderleri “Akýaýla” menzilindäki duralga, demir ýolda duran otla tarap barýarlar we VIP- wagona münýärler. Otlyny sürüji otlynyň ugraýandygyny ýörite abzal arkaly duýdurýar. Otly Gazagystan-Türkmenistan-Eýran demirýolunyň iki böleginiň birleşdirilmegine bagyşlanan dabaralaryň geçirilýän ýerine ugrady.


text:
Lawrow ABŞ-nyň sanksiýalaryny “Nähak basleşik” häsýetlendirdi
Russiýanyň Daşary işler ministri Sergeý Lawrow ABŞ-nyň ýurduna goýan sanksiýalaryny “nähak bäsleşik” hökmünde häsýetlendirdi
Bosniýa-Gersegowinanyň paýtagty Saraýewoda kardeşi İgor Jrnadak bilen geçiren duşuşygyndan soň metbugata beýanat beren Lawrow, ABŞ-nyň täze sanksiýalarynyň özlerini geň galdyrmandygyny aýtdy.
ABŞ-nyň Russiýanyň raýatlary bilen kanuny taraplaryna goýan täze sanksiýalarynyň nähak bäsdeşlikdigini we dollar ulgamyndaky çökgünligi görkezýandigini behan eden Lawrow: “Ýenede bir gezek dollar ulgamynyň özüni dolulygyna ygtybarsyzlaşdyrandygyny, dollara bolan ynamyň çaltlyk bilen azalýandygyny görýäris. Halkara walýuta-maliýe ulgamynyň kadalaryna bolan ynam uly zyýan çekdi, bu ulgamdan garaşsyz bolmak isleýän ýurtlaryň sany hem günsaýyn artýar” diýdi.
Resmi Waşington düýn sanksiýa sanawyna Russiýada goranyş we howpsyzlyk ugurlary bilen baglanşykly 27 rus raýatyna we kanuny tarapyna sanksiýa goýupdy.


text:
1955-nji ýylda gurluşygyna başlanan bu taryhy stadion 1956-njy ýylyň 31-nji iýulynda ulanylmaga berildi. 1992-nji ýylda “Lužniki” diýlip at goýlan stadionda 2013-nji ýyla çenli 2 gezek düýpli abatlaýyş işleri geçirildi. 2013–17-nji ýyllar aralygynda-da Dünýä Kubogy üçin täzeden durky täzelenen stadionda çempionatyň açylyş hem-de jemleýji duşuşyklary geçiriler. Umuman 7 oýny özünde kabul etjek bu stadionda toparçalardaky 4 duşuşyk, 2-nji tapgyryň we ýarym finalyň 1 oýny hem-de final duşuşygy oýnalar. Stadionyň soňky abatlaýyş işleri üçin resmi maglumatlara görä, 350 million ýewro harçlandy. “Lužniki” stadiony birnäçe taryhy sport çäresini başdan geçirdi. Tomusky Uniwersiada (1973), Olimpiýa oýunlary (1980), UEFA Kubogynyň finaly (1999), UEFA Çempionlar ligasynyň finaly (2008), ýeňil atletika boýunça Dünýä çempionaty (2013) ýaly sport ýaryşlary olaryň käbirleri bolup, “Lužniki” 81 müň tomaşa niýetlenendir.
Russiýanyň 2-nji iri şäheri Sankt-Peterburgdaky Krestowskiý adajygynda gurlan bu owadan stadion Dünýä çempionaty döwründe 67800 tomaşaça gapylaryny giňden açar. 2007–2017-nji ýyllar aralygynda ozalky 110 müň tomaşaçyly Kirow stadionynyň ýerine ýaponiýaly binagär Kişo Kurosawanyň ýolbaşçylygynda gurlan stadiona “Zenit Arena” ýa-da “Krestowskiý” hem diýilýär. Ummasyz çykdajy edilen bu stadionda toparçalaryň 4 duşuşygy, 2-nji tapgyryň we ýarym finalyň 1, şeýle-de 3-nji ýer üçinki oýunlar geçiriler.
Russiýanyň syýahatçylyk şäherlerinden Soçidäki “Fişt Olimpiýa” stadiony çempionatyň geçirilýän döwründe 48000 tomaşaçyny kabul eder. Bu desganyň bahasy 780 million dollara golaýdyr. 2014-nji ýylda gyşky Olimpiýa hem-de Paralimpiýa oýunlarynyň açylyş we jemleýji dabaralarynyň geçirilen stadionynda 6 duşuşyk oýnalar (Toparçalaryň 4, ikinji tapgyryň 1, çärýek finalyň 1 oýny).
Russiýanyň iň gadymy klublaryndan bolan “Spartagyň” stadiony bolan “Otkritie Arena” 4 ýylda (2010–2014) gurlup ulanylmaga berildi. Bu ajaýyp desga üçin 430 million dollar möçberinde maýa goýuldy. 45360 tomaşaça niýetlenen stadionda toparçalarda 4 hem-de 2-nji tapgyryň 1 duşuşygy geçiriler. Şol oýunlaryň biri Argentina–Islandiýa, ýene biri-de Serbiýa–Braziliýa duşuşyklarydyr.
Çempionatyň geçirilýän döwründe “Ýekaterinburg Arena” diýlip atlandyryljak Ýekaterinburg şäheriniň “Sentralnyý” stadiony 1953–1957-nji ýyllar aralygynda guruldy. 2 gezek abatlaýyş işleri geçirilen desganyň durky 2014–2018-nji ýyllarda Dünýä Kubogy üçin ýörite täzelendi. “Ural” toparynyň stadiony bolan “Ýekaterinburg Arenada” toparçalardaky 4 duşuşyk geçiriler.
Toparçalardaky 4, ikinji tapgyryň hem-de çärýek finalyň hersindenem 1 duşuşygyň geçiriljek stadionlarynyň biri-de Samara şäherindäki “Samara Arenadyr”. “Kosmos Arena” hem diýilýän 44918 orunlyk stadionyň gurluşygy 4 ýylda tamamlandy (2014–2018). “Krylýa Sowetow” toparynyň stadiony bolan bu desganyň gurluşygy üçin 320 million dollarlyk maýa goýuldy.
Daşky görnüşi bilen görenleri haýrana goýýan “Mordowiýa” stadiony Mordowiýa oblastynyň Saransk şäherinde Insar derýasynyň kenarynda ýerleşýär. 44442 orunlyk stadion 2010–2018-nji ýyllar aralygynda umumy bahasy 300 million dollara barabar çykdajy edilip guruldy. “Mordowiýa” klubunyň stadiony bolan bu desgada toparçalardaky 4 duşuşyk oýnalar.
Tatarystanyň merkezi Kazan şäheriniň adybir stadiony 45000 tomaşaça niýetlenendir. Toparçalardaky 4 duşuşykda şäheriň ýaşaýjylary fransuz, nemes hem-de ispan ýyldyzlarynyň oýunlaryna tomaşa ederler. 2-nji tapgyryň hem-de çärýek finalyň-da 1 duşuşygynyň geçiriljek stadiony 2010–2013-nji ýyllar aralygynda guruldy. 450 million dollar töweregi çykdajy edilen stadionda “Rubin” topary öz duşuşyklaryny geçirýär.
Üç ýylda gurlup, ulanylmaga berlen “Wolgograd” stadiony şäheriň adyny göterip, ol Wolgo derýasynyň kenarynda ýerleşýär. 45 müňden gowrak tomaşaça niýetlenen bu stadion ozalky Merkezi stadionyň ýerine guruldy. Çempionatdan soň, “Rotor” toparyna beriljek bu stadionda Dünýä Kubogynyň toparçalaryndaky 4 oýun oýnalar.
Ýörite çempionat üçin gurlan stadionlaryň ýene-de biri Nižniý-Nowgorod şäheriniň adyny göterýän arenadyr. 45 müň janköýeri sygdyryp bilýän stadionyň gurluşygy 3 ýyl dowam etdi. Iki derýanyň kesişýän ýerinde ýerleşýän stadionda 6 duşuşyk oýnalar. Olaryň 4-si toparçadaky oýunlar bolup, olaryň arasynda Messili Argentina bilen Horwatiýanyň duşuşygy aýratyn ünsi çekýär. Şeýle-de stadionda 2-nji tapgyryň hem-de çärýek finalyň-da 1 oýny geçiriler.
Kaliningrad oblastynyň çäklerinde ýerleşýän Oktýabrskiý adasyndaky bu stadion çempionatyň iň täze stadionydyr. 12 stadionyň arasynda iň az tomaşaçylysy (35212 orunlyk) bolan bu desga 2016–2018-nji ýyllarda 257 million ýewro çykdajy edilip guruldy. Çempionatdan soň, tomaşaçy sygymlylygy 25 müňe düşüriljek stadionda toparçalardaky 4 duşuşyk oýnalar.
Çempionatdan soň, “Rostow” toparyna beriljek “Rostow Arena” stadiony 45 müň orunlykdyr. 2014–2018-nji ýyllar aralygynda gurlan bu özboluşly stadionda toparçalardaky 4 duşuşygyň iň esasysy Braziliýa bilen Şweýsariýanyň arasyndaky oýun bolar. Don derýasynyň kenarynda ýerleşýän owadan stadionda 2-nji tapgyryňam 1 duşuşygy oýnalar.


text:
SPORT SAGDYNLYGYŇ GIREWIDIR
Beden taýdan berk, ruhy taýdan kämil ýaşlar ýurduň baş baýlygydyr. Sebäbi sagdyn jemgyýetiň gönezligi bu kämil şahsyýetlerdir. Sport ynsanyň durmuşyny bütinleý üýtgedýän fiziki hem ruhy güýçdir. Sporta ykbalyny baglan ynsanyň pikirlenişi, dünýägaraýşy, pähim-parasady has tapawutlydyr. Sport sagdynlygyň sakasy, ruhubelentligiň gorudyr. Ruhubelentlik bolsa ýaşaýşyň mazmunyny artdyrýan ruhy ahwaldyr. Sport, sagdynlyk we ruhubelentlik biri-biri bilen utgaşýan, many taýdan biri-biriniň üstüni ýetirýän arabaglanyşykly jümlelerdir.
Sport kalby kanagatly ilimiziň durmuşynda owal-ahyrda aýratyn ähmiýete eýedir. Sagdynlyga hormat goýýan hem-de sagdyn durmuş ýörelgesini asyrlar boýy özleşdirip gelýän halkymyzyň paýhasly pähimleri adamlara saglygyny berkitmegi we gorap saklamagy üçin elmydama hereketde bolmagy ündäpdir. Sport türkmeniň sada durmuşynyň işjeň hereketleri bilen bagly, ýönekeý ýaşaýyş endikleri bilen ugurdaş hereketler hökmünde-de, bitewiligine gadymy halkymyzyň bagryny badaşdyran ruhy düşünjesidir. Ata-babalarymyzyň gadymdan gözbaş alyp gaýdýan hereketli milli oýunlary hem berk bedenli, sagdyn ruhly nesilleriň kemala gelmeginde ähmiýetli orun eýeläpdir. Şu jähetden milli mirasymyza çuňňur sarpa goýýan Gahryman Arkadagymyzyň sagdyn durmuş ýörelgesini berjaý etmek, sportuň dürli görnüşleri bilen meşgullanmak arkaly biziň ählimize nusgalyk görelde görkezýändigi buýsanç bilen bellemäge mynasypdyr. Hormatly Prezidentimiz «Adamyň ömrüniň ähli döwürlerinde hereketde bolmagy saglyga oňaýly täsir edýär» diýip belleýär.
Asylly maşgalada kämil terbiýe alýan, sagdyn durmuş ýörelgesiniň talaplaryny berjaý edýän perzentler elmydama işiniň şowly, durmuşynyň manyly, gursagynyň hyjuwly bolmagyny gazanýarlar.
Sportuň islendik görnüşi bilen meşgullanýan adam öz erkini, ukybyny, zehinini taplaýar. Häzirki wagtda berk bedenli ýaş nesillerimizi terbiýeläp ýetişdirmekde ýurdumyzda ýaşlaryň sport we bedenterbiýe bilen meşgullanmaklary üçin mümkinçilikleriň we şertleriň döredilmegine aýratyn ähmiýet berilýär. Bu ugurda ýurdumyzda toplumlaýyn maksatnamalar amala aşyrylýar.
Ilatyň saglygyny düýpli gowulandyrmak we adamyň ömür dowamlylygyny ýokarlandyrmak «Saglyk» döwlet maksatnamasynyň baş maksadydyr. Hemmetaraplaýyn ösen sagdyn nesli terbiýelemek üçin sagdyn durmuş ýörelgesini we şertleri döretmek, sagdyn daşky gurşaw bilen üpjün etmek döwlet syýasatynyň esasy wezipeleri bolup durýar. Ýurdumyzda üstünlikli amala aşyrylýan «Saglyk» döwlet maksatnamasy milletimiziň saglygyny berkitmekde uly ähmiýete eýedir. Ýurdumyzyň ähli künjeklerinde adamlaryň, şol sanda ýaşlaryň öz boş wagtlaryny peýdaly işlere gönükdirmekleri, sport bilen meşgullanmaklary üçin ähli mümkinçilikler döredildi. Garaşsyz, baky Bitarap Türkmenistan döwletimizde köpçülikleýin sport we bedenterbiýe ulgamlarynyň maddy-enjamlaýyn binýadynyň giňeldilmegi bilen, gözel paýtagtymyzda we welaýatlarda häzirki zaman sport toplumlary emele getirildi, häzirki döwrüň talaplaryna laýyk gelýän stadionlar, atçylyk sport toplumlary, sport mekdepleriniň we sport-sagaldyş merkezleriň onlarçasy gurlup ulanylmaga berildi. Diýarymyzyň ähli edara-kärhanalarynda zähmet çekýän raýatlarymyzyň gündelik sport bilen meşgullanmaklaryna şertler döredilýär. Alnyp barylýan bu işleriň netijesinde, indi sport maşklary, türgenleşikleri ýurdumyzyň ýedi ýaşdan ýetmiş ýaşa çenli raýatlarynyň gündelik durmuşynyň aýrylmaz bölegine öwrüldi. Hormatly Prezidentimiz ilatyň arasynda sagdyn durmuş ýörelgesini wagyz etmegiň, aýratynam, ýaşlary bedenterbiýe we sport bilen yzygiderli meşgullanmaga çekmegiň ähmiýetini nygtap, Türkmenistanda gurlan sport desgalaryny giňden ulanylmagyň, şeýle-de, türgenleriň milli we halkara ýaryşlara guramaçylykly taýýarlanmagyny üpjün etmegiň zerurdygyny hemişe belleýär.
Ýurdumyzda sportuň dürli görnüşleri boýunça halkara ýaryşlaryň guralmagy, sport desgalarynyň maddy-enjamlaýyn binýadynyň döwrebaplaşdyrylmagy we kämilleşdirilmegi milli türgenlerimiziň abraýly halkara sport ýaryşlarynda gazanýan ýokary üstünliklerinde aýdyň şöhlelenýär.
Halkymyzyň saglygyny goramak, Türkmenistanda bedenterbiýäni we sporty ösdürmek – hormatly Prezidentimiziň döwlet syýasatynyň möhüm ugry bolan «Aziada – 2017» taslamasynda öz mynasyp beýanyny tapýar. Dünýäniň 45 döwletini özünde jemleýän Aziýanyň Olimpiýa Geňeşiniň 2017-nji ýyldaky Aziýa oýunlaryny guramagy Türkmenistana ynanmagy, ozaly bilen, hormatly Prezidentimiziň alyp barýan durnukly we öňdengörüjilikli syýasatlaryna berilýän ýokary bahadyr.
Türkmenistanyň halkara sport hyzmatdaşlygy boýunça alyp barýan işleri Birleşen Milletler Guramasynyň Durnukly ösüş maksatlary boýunça Gün tertibi bilen hem ýakyndan baglanyşykly bolup durýar. Durnukly ösüş üçin 2030-njy ýyla çenli bellenilen Gün tertibinde 17 sany maksat görkezilýär. Şolaryň üçünjisi gönüden-göni adam saglygyny üpjün etmäge gönükdirilendir. Şol sebäpden 2017-nji ýyl ýurdumyzda «Sagdynlygyň we ruhubelentligiň ýyly» diýlip yglan edildi.
Ýapyk binalarda we söweş sungaty boýunça V Aziýa oýunlary hem «Sagdynlyk, Ruhubelentlik, Dostluk» şygary astynda geçer. Sporty we dostlugy bir bitewi ulgamda ösdürmek ýurdumyzyň ynsanperwer ýörelgelerine esaslanýan syýasatynyň möhüm bölegi bolup durýar.
Bitarap ýurdumyzyň Halkara olimpiýa komiteti we sport federasiýalary bilen ysnyşykly hyzmatdaşlygy esasynda, diýarymyzda sportuň dürli görnüşleriniň ösdürilýändigini hem bellemek buýsançlydyr. Muňa mysal hökmünde ýurdumyzda sportuň awtomobil, welosiped, hokkeý, figuralaýyn typmak ýaly adaty bolmadyk görnüşlerini ösdürmek maksady bilen Olimpiýa suw sport toplumy, sportuň suwdaky görnüşleri bilen meşgullanmak üçin toplumlaryň, awtodromyň gurlandygyny belläp bolýar.
Häzirki günde ata Watanymyz Türkmenistan uly sport baýramçylygyna – Ýapyk binalarda we söweş sungaty boýunça V Aziýa oýunlaryna ykjam taýýarlyk görýär. Bu waka mynasybetli guralýan dabaraly çäreler biri-birine utgaşýar. Häzirki günde bütin dünýäniň nazary Türkmenistana gönügýär.
Behişdi ahalteke bedewlere atlanan türkmen ýigitleri ýurdumyzyň her welaýatlarynda 100 günläp bolup, şol ýeriň taryhy we medeni künjeklerine, ajaýyp gözelliklerine aýlanyp, Aziadanyň golaýlap gelýändigini buşlaýarlar. Atly ýöriş şu ýylyň 17-nji sentýabrynda V Aziýa oýunlarynyň açylyş dabarasynda alawyň ýakylmagy bilen tamamlanar. Şatlyk-şagalaňa, ýokary ruhubelentlige beslenip geçýän her bir gün bizi «Sagdynlygyň we ruhubelentligiň» ýylynyň esasy wakalarynyň biri bolan Ýapyk binalarda we söweş sungaty boýunça V Aziýa oýunlaryna barha golaýlaşdyrýar.
«Sagdynlygyň we ruhubelentligiň» ýylynda dünýä türgenlerini bir supra jemlejek V Aziýa oýunlary ýurdumyzyň ussat türgenleri üçin hem şowly bolsun!


text:
Türk metbugatynyň gysgaça mazmuny
Gün tertibiniň ileri tutulýan ugurlary hakyndaky habarlar gündelik gazetlerde giň seslenme döredýär
“Sabah” gazeti “Erdogan Ierusalim üçin işe girişdi” söz başyly habarynda Prezident R. T. Erdoganyň ABŞ-nyň Ierusalimi Ysraýylyň paýtagty hökmünde ykrar edýän kararyna garşy işe girişendigini ýazýar.
Ýakyn Gündogar parahatçylyk etabyna ýaramaz täsirini ýetirjek karara garşy telefon diplomatiýasyny dowam etdirýän Prezident Erdogan Yslam Hyzmatdaşlyk guramasynyň maslahatynyň adatdan daşary ýagdaýda 13-nji dekabrda Stambulda geçirilmegi üçin çagyryş berdi.
“Watan” gazeti TBMM-den Ierusalim üçin bilelikdäki jarnama” söz başyly habarynda Türkiýäniň Beýik Millet Mejlisinde wekilçilik edýän 4 syýasy partiýanyn ABŞ-nyň Prezidenti Donald Trampyň Ierusalim kararyna garşy bilelikde jarnama çap edendigini ýazýar.
ABŞ-nyň ıeursalimi Ysraýylyň paýtagty hökmünde ykrar edýän kararyna garşy syýasy partiýalar tarapyndan taýarlanan bilelikdäki jarnama TBMM-niň Baş Assambleýasynda okaldy.
Jarnamada TBMM-niň şol karary asla kabul etmejekdigi dünýä halk köçüligine ýetirildi.
“Ýeni Şafak” gazeti “Türkiýe Ierusalim üçin aýaga galdy” söz başyly habarynda ABŞ-nyň İerusalimi basyp alyjy Ysraýylyň paýtagty hökmünde ykrar edýän kararyna garşy Türkiýäniň aýaga galandygyny ýazýar.
Birnäçe welaýatda halk taryhyň dowamynda musulmanlar üçin mukaddes bolan İerusalime goldaw bermek üçin köçä çykdy we ABŞ-nyň kararyna nägilelik bildirdi.
“Hürriýet” gazeti “Türkiýe bilen Russiýa 3-nji howa ýoly meselesinde ylalaşyk gazandy” söz wbaşyly habarynda rus we türk awiasiýa pudagynyň ýolbaşçylary Moskwa bilen Antalýanyň arasynda hepde-de 7 gezek uçar saparlarynyň guralmagy üçin üçünji howa ýoly firmasynyň işe başlamagy meselesinde ylalaşyk gazanandygyny habar berýär.
Häzirki wagtda Moskwa-Antalýa uçarlar saparlary rus awiasiýa firmasy Aeroflot we Türk howa ýollary tarapyndan amala aşyrylýar.
“Haber Türk” gazeti “Akylly makaron Ýaponiýa gidýär” söz başyly habarynda 1998-nji ýylda Konýada makaron öndürmäge başlan firmanyň Türkiýäniň Ylym we tehnalogik barlaglar guramasy TÜBITAK-yň goldaw bermeginde 3 ýyl dowam eden ylmy barlagdan soň E witamini we protein taýdan has baý bolan makaron öndüräge başlandygyny we “akylly makaron” hökmünde bilinýän şol makarony Ýaponiýanyň başda durmagynda 10 ýurda eksport etjekdigini nygtaýar.


text:
Hormatly Prezidentimiz Gurbanguly Berdimuhamedow V Aziýa oýunlarynyň taryhy ähmiýetini belledi
Türkmenistanyň Prezidenti Gurbanguly Berdimuhamedow “Aşgabat 2017” oýunlaryna on gün galmagy mynasybetli geçirilen dabaralara gatnaşdy.
Irden döwlet Baştutanymyz Olimpiýa şäherçesine, “Sport” myhmanhanasyna geldi. Bu ýere Mejlisiň başlygy, hökümet agzalary, harby we hukuk goraýjy edaralarynyň ýolbaşçylary, Türkmenistanda işleýän diplomatik wekilhanalaryň, giň sport jemgyýetçiligiň, köpçülikleýin habar beriş serişdeleriniň wekilleri we köpsanly myhmanlar ýygnandylar.
Bu ýerde teleköpri guraldy, ol Olimpiýa şäherçesine “Galkynyş” käni bilen baglaşdyrdy, şol ýerde Oýunlaryň alawy ýakylar.
Döwlet Baştutanymyz öz çykyşynda Aşgabatda geçiriljek Ýapyk binalarda we söweş sungaty boýunça V Aziýa oýunlaryň taryhy ähmiýetini belledi.
7 ýyl öň Türkmenistan döwletimiz V Aziýa oýunlaryny geçirmek hukugyna eýe boldy. Elbetde, geçen şu döwrüň her aýy, her ýyly Garaşsyz döwletimiziň halkara sport abraýynyň yzygiderli artýandygyna şaýatlyk edýän möhüm wakalar bilen şöhratlandy diýip, hormatly Prezidentimiz aýtdy.
Ýapyk binalarda we söweş sungaty boýunça V Aziýa oýunlaryna 500 gün galanda gadymy Nusaý galasyndan deňi-taýy bolmadyk atly ýörişe badalga berildi.
Atly ýigitlerimiz güneşli Diýarymyzyň ähli welaýatlarynda bolup, üstünlikli ýöriş etdiler.
Şu gün bolsa, bu taryhy ýörişe gatnaşýan atly ýigitlerimiz Mary welaýatyndan Aziýa oýunlarynyň alawyny alyp, Aşgabat şäherine ýola düşerler.
Döwlet Baştutanymyz Mary welaýatyndaky dünýäde belli, iň uly gaz känleriniň biri bolan «Galkynyş» ojagyndan V Aziýa oýunlarynyň alawyny ýakmaga Ak pata berdi.
TDH


text:
Gazak hökümeti uran önümçiliginiň azaldylmagy hakynda karar kabul etdi
Gazagystan dünýäniň uran bazarynda 37 göterimlik paýy bilen esasy orun eýeleýär
Gazak hökümeti ätiýaçdaky uranyň köplügi sebäpli uran önümçiliginiň azaldylmagy hakynda karar kabul etdi.
Gazak hökümeti üç ýyl möhlet bilen uran önümçiliginiň azaldylmagy hakynda karar kabul etdi.
NAJ Kazatomprom firmasynyň ýolbaşçylary 2018-nji ýylyň ýanwar aýyndan başlap 3 ýyl möhlet bilen uran önümçiliginiň azaldylmagy hakynda karar kabul edendiklerini mälim etdi.
Karara laýyklykda öňümizdäki 3 ýylyň dowamynda Kazatomprom 11 müň tonna has az uran öndürer
Gazagystan dünýäniň uran bazarynda 37 göterimlik paýy bilen esasy orun eýeleýär.


text:
Owganystanyň baş dolandyryjy resmisi Abdylla Abdylla BMG-niň Howpsuzlyk Geňeşini “Talybanyň” ýolbaşçylaryna garşy sanksiýalary girizmäge çagyrdy.
Ol bu çykyşyny BMG-niň Howpsuzlyk Geňeşiniň sanskiýalar boýunça komitetiniň ýolbaşçysy Kairat Umarow bilen 29-njy oktýabrda geçiren duşuşygynyň yzýany etdi.
Abdylla öz çykyşynda “Talybany” “ýurduň ýumrulmagyna” jogapkär “rehimsiz ganhor” diýip atlandyrdy.
“Olar terrorçylar hasaplanmaly” diýip belledi.
Abdylla sanksiýalar komiteti “Talybanyň” liderleriniň hereketlerini çäklendirmek we olaryň maliýe çeşmelerini kesmek üçin sanksiýalary girizmeli diýdi.
“Talybanyň” liderleriniň Pakistanyň Kwetta şäherinde ýerleşýändigi çak edilýär.
ABŞ we dünýäniň iň täsirli ýurtlarynyň ençemesi “Talybany” parahatçylyk ugrundaky gepleşiklere çekmek üçin ony terrorçy gurama hökmünde resmi taýdan yglan etmekden saklandylar.
Soňky ýyllaryň dowamynda “Talyban” bilen seýrek gepleşikler geçirildi, emma öňe gidişlik gazanylmady.


text:
Döwlet medeniýet merkeziniň Mukamlar köşgünde Özbegistan Respublikasynyň Medeniýet günleriniň dabaraly açylyşy boldy. Ýokary derejedäki duşuşyklaryň barşynda gazanylan ylalaşyklara laýyklykda geçirilýän bu döredijilik forumy iki halkyň köpugurly hyzmatdaşlygyny depginli ösdürmäge, dostlukly gatnaşyklary berkitmäge bolan ymtylyşlarynyň aýdyň subutnamasy boldy.
Häzirki zaman türkmen-özbek döwletara gatnaşyklarynda medeni-ynsanperwer ulgam möhüm düzüm bölegi bolup durýar. Bu ugurda Türkmenistan we Özbegistan bilelikde işlemegiň we döredijilikli hyzmatdaşlyk etmegiň ajaýyp däplerine eýerýärler.
Hormatly Prezidentimiz Gurbanguly Berdimuhamedowyň belleýşi ýaly, biziň halklarymyz diňe çäk taýdan goňşy bolmak bilen çäklenmän, eýsem, hakyky doganlyk gatnaşyklary, taryhy ykballarynyň, däp-dessurlarynyň, ahlak sütünleriniň umumylygy bilen hem birleşendirler. Häzirki zamanda bu düşünjeler ikitaraplaýyn hyzmatdaşlygyň, özara düşünişmegiň, dostlugyň we halklaryň arasyndaky hoşniýetliligiň möhüm bölegi bolmak bilen täze many-mazmuna eýe bolýar.
Iki halkyň döredijilik wekilleriniň duşuşyklarynyň geçirilmegi yzygiderli häsiýete eýe boldy. Dürli festiwallar hem-de maslahatlar, sergiler we sungat ussatlarynyň çykyşlary guralýar. 2016-njy ýylyň sentýabrynda Aşgabatda özbek kinosynyň günleriniň hem-de şol ýylyň noýabrynda Türkmenistanyň Medeniýet günleriniň Daşkentde we Buharada geçirilmegini bu ugurdaky soňky iri wakalaryň hatarynda görkezmek bolar. Iki döwletiň alymlarynyň we medeniýet işgärleriniň gatnaşyklary, türkmen we özbek halklarynyň taryhy-medeni mirasyny öwrenmek we saklamak maksady bilen ylmy alyş-çalyşmalar işjeňleşdi.
Şu ýylyň martynda Lebap welaýatynda Türkmenistanyň Prezidenti Gurbanguly Berdimuhamedowyň hem-de Özbegistanyň Prezidenti Şawkat Mirziýoýewiň gatnaşmagynda Amyderýanyň üstünden geçýän täze demir ýol köprüsiniň açylmagy mynasybetli geçirilen dabarada türkmen we özbek artistleriniň çykyş etmekleri, amaly-haşam sungatynyň sergisiniň guralmagy, gadymy däp-dessurlaryň we adatlaryň äheňinde sahnalaryň görkezilmegi esasynda uly baýramçylyk boldy. Şonda iki döwletiň Liderleriniň gatnaşmagynda Türkmenabatda Özbegistanyň ilkinji Prezidenti Islam Abduganiýewiç Karimowyň ýadygärligi açyldy. Onuň ady şeýle hem Lebap welaýatynyň merkezi köçeleriniň birine dakyldy.
Daşkentde Magtymguly Pyragynyň ýadygärliginiň açylmagy, Özbegistanyň hökümetiniň karary esasynda özbek paýtagtynyň merkezi köçeleriniň birine şahyryň adynyň dakylmagy türkmen halkynyň ruhy mirasyna çuňňur hormat goýmagyň subutnamasy boldy.
Şu ýyl hem beýik türkmen şahyrynyň saýlanan eserleri “Ile bagyş eýle” diýen at bilen özbek dilinde neşir edildi. Belli bolşy ýaly, Özbegistanyň Baştutany bu kitabyň ilkinji nusgasyny hormatly Prezidentimiz Gurbanguly Berdimuhamedowa gowşurdy.
Özbegistanyň Prezidenti Şawkat Mirziýoýewiň gatnaşmagynda Daşkendiň Ýaşnabat raýonynda Türkmenistanyň Garaşsyzlygynyň 26 ýyllygy mynasybetli “Aşgabat” seýilgähiniň açylmagy iki halkyň gatnaşyklarynyň berkidilýändiginiň alamaty boldy.
Türkmen we özbek halklaryny taryhy-medeni hem-de ruhy umumylyk taýdan baglanyşdyrýan gymmatlyklar, dilleriň, däp-dessurlaryň we adatlaryň ýakynlygy doganlyk-dostluk gatnaşyklaryny ösdürmegiň berk daýanjy bolup hyzmat edýär. Aşgabatda iki ýurduň döredijilik wekilleriniň täze duşuşygy munuň aýdyň subutnamasydyr.
Özbegistan Respublikasynyň Türkmenistandaky Medeniýet günleriniň Döwlet medeniýet merkeziniň Mukamlar köşgünde bolan dabaraly açylyşyna ýurdumyzyň medeniýet ulgamynyň ýolbaşçylary we wekilleri, giň jemgyýetçiligiň, Aşgabatda işleýän diplomatik wekilhanalaryň, köpçülikleýin habar beriş serişdeleriniň wekilleri, talyp ýaşlar ýygnandylar. Ajaýyp zalyň içinde türkmen we özbek halklarynyň dostlugyny wasp edýän ajaýyp aýdym ýaňlandy, tans ýerine ýetirildi.
Özbek wekiliýetiniň ýolbaşçysy, Özbegistan Respublikasynyň Premýer-ministriniň orunbasary Tanzila Narbaýewa döredijilik çäresine gatnaşyjylara we myhmanlara gutlag sözi bilen ýüzlendi. Ol iki ýurduň medeni gatnaşyklaryny ösdürmekde döredijilik çäresiniň ähmiýetini belledi.
Bu ýere ýygnananlar kökleri müňýyllyklara aralaşýan baý ruhy hem-de taryhy-medeni mirasyň goralmagynyň, giňden wagyz edilmeginiň, parahatçylygyň we agzybirligiň, ösüşiň hem-de rowaçlygyň bähbidine ikitaraplaýyn hyzmatdaşlygyň özbek we türkmen halklarynyň gatnaşyklaryny pugtalandyrýandygyny bellediler.
Dabara gatnaşyjylar medeniýetleriň ýakynlaşmagyna we özara baýlaşmagyna, halklarymyzyň arasyndaky taryhy taýdan ýakyn dostluk gatnaşyklarynyň berkemegine, ynsanperwer gatnaşyklarynyň giňeldilmegine tarap alnan ugur üçin Prezidentler Gurbanguly Berdimuhamedowa we Şawkat Mirziýoýewe hoşallyk bildirdiler.
Soňra Mukamlar köşgüniň sahnasynda Özbegistanyň sungat ussatlary çykyş etdiler. Myhmanlarymyzyň türkmen halkyna bolan mähirli duýgularynyň, ýürekdeşliginiň çuňlugyny görkezýän ajaýyp halk we estrada sazlary hem-de aýdymlary, folklor we tans çykyşlary konsertiň maksatnamasynyň özenini düzdi.
Sahnada belli halk sazandalary we aýdymçylary, meşhur wokalistler—dürli döredijilik bäsleşikleriniň ýeňijileri biri-biriniň yzyndan çykyş edip, zehinlerini görkezdiler. Olaryň köpüsi Türkmenistanda baýramçylyklar we şanly seneler mynasybetli birnäçe gezek çykyş edipdiler. “Aşgabat—2017” oýunlarynyň ýapylyşynda “Farhod we Şirin” toparynyň çykyş etmegi sazly şüweleňiň ajaýyp bezegi bolupdy. Bu gün hem tomaşaçylar olary mähirli garşyladylar. Olar folklor we milli nusgawy eserleriniň döwrebap işlenip taýýarlanan nusgalaryny ýerine ýetirdiler.
Özbegistanyň öz ýurdunyň çäklerinden daşarda-da meşhurlyga eýe bolan “Nawruz” tans toparynyň çykyşy baýramçylygyň hakyky bezegine öwrüldi. Bu sungat doganlyk goňşy halkyň ruhy medeniýetiniň ösüşinde görnükli orun eýeleýär. Munuň şeýledigine tansçylaryň ajaýyp çykyşlaryna şowhunly el çarpyşmalar bilen mynasyp baha beren tomaşaçylar göz ýetirip bildiler. Tansçylar şadyýanlyk, mähirlilik hem-de öwüşginli lybaslar bilen tapawutlanýan özbek tanslarynyň halk nusgalaryny görkezdiler.
Mukamlar köşgüniň ajaýyp zalynda dünýä saz medeniýetiniň hazynalaryndan bolan eserler hem ýaňlandy.
Döredijilik agşamy ýerine ýetirijilik başarnyklaryny we gadymy milli saz gurallarynyň mümkinçiliklerini açyp görkezen sazandalar toparynyň çykyşlary bilen dowam etdi.
Ýurdumyzda ýygy-ýygydan myhmançylykda bolýan Özbegistanyň halk artisti, Türkmenistanyň Prezidentiniň “Türkmeniň Altyn asyry” atly bäsleşiginiň ýeňijisi Ozodbek Nazarbekowyň ýerine ýetiren hormatly Prezidentimiziň “Leýlisaç barada rowaýat” diýen aýdymy tomaşaçylar üçin hakyky sowgat boldy. Meşhur özbek aýdymçysy türkmen we daşary ýurt estrada ýyldyzlarynyň Aşgabatda täze ýylyň öň ýanyndaky konsertlerine gatnaşyp eden çykyşlary bilen ildeşlerimize tanyşdyr.
Biziň dostlarymyzyň konsertinde döredijiligi parahatçylyk, halklaryň jebisligi, dostluk-doganlyk taglymlary bilen baglanyşykly Magtymguly Pyragynyň şahyrana şygyrlary hem ýaňlandy. Wokalçylaryň “Bilezigim” atly türkmen halk aýdymy esasynda eden çykyşlary konsertiň bezegi boldy.
Konserte ähli gatnaşyjylar tarapyndan ýerine ýetiren “Dostluk” aýdymy baýramçylyk çäresini jemlendi.
Özbegistan Respublikasynyň Medeniýet günleriniň çäklerinde Mukamlar köşgüniň eýwanynda dostlukly ýurduň baý medeni mirasy, tebigaty we zehinli adamlary hakynda gürrüň berýän foto sungatynyň sergisi ýaýbaňlandy. Özbek foto suratçylarynyň işlerinde halkyň baý däp-dessurlary öz beýanyny tapýar. Birnäçe fotosuratlar binagärlik äheňleri bilen tapawutlanýan häzirkizaman Daşkendiniň ajaýyplygyny, şeýle hem Özbegistanyň medeniýet we sport ulgamlaryndaky gazananlaryny açyp görkezýär.
Bu ýerde neşir önümleri hem görkezildi. Olaryň arasynda hormatly Prezidentimiz Gurbanguly Berdimuhamedowyň milli medeni mirasymyza bagyşlanan işlerine aýratyn orun berilýär.
Türkmen we özbek sergi gymmatlyklary biri-biriniň üstüni ýetirip, däp-dessurlaryň umumylygyny, doganlyk halklarymyzy birikdirýän ruhy köpriniň mizemezligini görkezýär. Biziň halklarymyz umumy baý we beýik taryhyň, buýsanjymyz hem-de gymmatlygymyz, dünýä ösüşiniň genji-hazynasynyň aýrylmaz bölegi bolan täsin medeniýetleriň mirasdüşerleridir.
Şol gün Özbegistanyň resmi wekiliýeti Türkmenistanyň Medeniýet ministrliginde kabul edildi. Bu ýerde medeniýet we sungat ulgamynda türkmen-özbek hyzmatdaşlygyny mundan beýläk-de ösdürmegiň meseleleri boýunça pikir alşyldy.
Ertir, 14-nji noýabrda döredijilik çäresiniň çäklerinde “Awisenna” kinofilminiň görkezilişi bolar. Döwlet medeniýet merkeziniň Döwlet kitaphanasynda iki ýurduň kyssaçylary we şahyrlary duşuşar. Agşam bolsa “Watan” kinokonsert merkezinde ýene-de özbek sazlary we aýdymlary ýaňlanar.
Myhmanlar üçin Aşgabadyň ajaýyp ýerleri, paýtagtymyzyň muzeýleriniň täsin gymmatlyklary bilen tanyşdyrmagy öz içine alýan medeni maksatnama taýýarlanyldy.
Özbegistan Respublikasynyň Medeniýet günleri demirgazyk welaýatymyzyň merkezi bolan Daşoguzda tamamlanar.


text:
Rus ýazyjysy Sergeý Dowlatowyň bir zaman Nýu-Ýorkda ýaşap, iň bir ýatda galýan eserlerini döreden ýerinde, öz ýaşan köçesine ady dakylmaly edildi.
Ol bu ýeri her dürli sowet emigrantlarynyň: ýuristleriň, ýazyjylaryň, emläk agentleriniň «rus garakçylary, dälileri we jelepleri bilen ýanaşyk ýaşan» mesgeni hökmünde suratlandyrypdy.
"Hatda bu ýerde bir rus sazandasy hem bar» diýip, Dowlatow 1986-njy ýylda çykan «Daşary ýurtly aýal» atly romanynda ýazypdy.
Şondan bäri geçen wagt içinde rus dilinde gepleýän emigrantlaryň «üçünji tolkuny» diýilýäniň wekilleriniň köpüsi bu ýerden göçdi. Emma Dowlatowyň ady welin basym onuň ýaşan we döreden ýerindäki köçä resmi taýdan berkidiler. Ol bu ýerde 1990-njy ýylda, 48 ýaşynda aradan çykýança ýaşapdy.
Nýu-Ýork şäher geňeşi geçen hepde Kwinsde 63-nji köçe bilen 108-nji köçäniň kesişýän ýerine «Sergeý Dowlatowyň köçesi» diýen ady dakmagy karar etdi. Bu karar indi Nýu-Ýork şäheriniň merine iberilip, gol çekileninden soň, kanuna öwrülmeli.
"Eger bu amala aşsa, meniň buýsanjymyň çägi bolmaz - diýip, merhum ýazyjynyň gyzy Ketrin Dowlatowa aýdýar. – Eger kakam diri bolan bolsa, ol hem muny uly hormat hasaplardy diýip pikir edýärin."
Dowlatow Sowet Soýuzynda özüniň ýiti kinaýaly, tragikomik eserlerini çap etdirmek üçin köp ýyllap azap çekdi, ýöne olar ahyrynda dissidentleriň «samizadat», ýagny özbaşdak çykarýan kitaplarynda elden-ele geçmek bilen çäklenmeli boldy.
Ol Birleşen Ştatlara 1979-njy ýylda, Sowet Soýuzyndan gaýdan köp sanly ýewreý emigrantlarynyň hatarynda, «üçünji tolkun» diýilýäniň arasynda geldi. Ol öz aýaly we gyzy bilen Forest Hillsde, Tokaý baýyrlary diýilýän ýerde ýerleşdi.
Dowlatowyň karerasy bu ýere göçüp baranyndan soň asmana galdy: Birleşen Ştatlarda çykýan "The New Yorker" žurnaly onuň hekaýalaryny çap etdi we şondan soň onuň häzir ady dakylýan köçesinde ýaşan kwartirasynda oturyp ýazan 12 kitaby Birleşen Ştatlarda we Ýewropada okyjylara ýetmelidi.
"Bu köçe meniň ejemiň henizem ýaşap oturan ýeri. Ol köçe meniň kakamyň Nýu-Ýorka geleninden soň, Birleşen Ştatlarda 12 ýyllap ýaşan we öz çap edilen eserleriniň köpüsini ýazan ýeri» diýip, Ketrin Dowlatowa aýdýar.
Bu köçä Dowlatowyň adyny dakmak kampaniýasy geçen ýyl, onuň eserleriniň muşdaklarynyň awtoryň adyny Forest Hillsde, Tokaý baýyrlyklarynda bir hatyra ýazgysyny goýdurmakda gazanan üstünliklerinden ruhlanmaklary bilen başlandy.
Bu inisiatiwa internetde dünýä ýündäki goldawçylardan 18 müňden gowrak gol toplady.
Dowlatowyň ölüminden soň geçen ýyllarda onuň eserleri Orsýetde we ozalky sowet giňişliginde köp okyjynyň ünsüni özüne çekdi. Bu meşhurlyk ýazyjynyň adyny ýaşan köçesine dakmak ideýasyny goldan okyjylaryň galdyran ýazgylarynda hem öz yzyny galdyrypdyr.
"Sen onuň eserlerini islendik ýerinden okap, her gezek özüň üçin täze bir zat tapyp bilýärsiň» diýip, özüni Ukrainanyň Odessa şäherinde ýaşaýan Sergeý Bogdanow diýip atlandyran goldawçy ýazypdyr.


text:
Şu ýylyň 2 — 5-nji dekabry aralygynda Türkmenistanyň Söwda-senagat edarasynyň sergi zalynda importuň ornuny tutýan önümçilik tehnologiýalarynyň ilkinji halkara sergisini geçirmek meýilleşdirilýär. Başgaça maýagoýumçylaryň duşuşygy hökmünde hem häsiýetlendiriljek sergi örän uly ähmiýete eýe bolar.
Importuň ornuny tutýan we eksporta gönükdirilen ömünçiligi ýola goýmak Türkmenistanyň Prezidentiniň telekeçilerden esasy talaplarynyň biri. Bu babatda ýurdumyzda eýýäm önjeýli işler hem alnyp barylýar. Dekabr aýynda Aşgabatda geçiriljek halkara sergi dünýäniň çar künjünden önümçilik desgalaryny, enjamlaryny öndürmek bilen meşgullanýan onlarça kompaniýanyň gelmegine garaşylýar. Has takygy, olar şu aşakdaky ugurlar boýunça öz önümlerini we harytlaryny hödürlärler:
— önümçilik tehnologiýasy;
— önümçilik enjamlary we stanoklary;
— gaplamalaryň dürli görnüşleri;
— azyk önümleri we gaplama enjamlary;
— önümçilik ölçeg enjamlary;
— önümçilik daşama ulgamlary we konweýerleri;
— önümçilik barlaghana enjamlary;
— zawod-fabrikleriň enjamlary we kranlar;
— önümçilige degişli beýleki enjamlar.
Diýmek, sergi ýurdumyzda eksport maksatly önüm öndürmegi meýilleşdirýän hususyýetçiler üçin oňat mümkinçilik bolar. Sergi türkmen hususyýetçilerine bir bada köp mümkinçiligiň içinden iň gowusyny saýlamaga şert döreder.
Halkara serginiň guramaçylary ýurduň hususy ulgamynyň wekillerini Aşgabatda geçiriljek gözden geçirilişe gatnaşmaga çagyrýar.


text:
Okuwyň şertleri
Saýlan ugurlary boýunça daşary ýurt raýatlary belarus raýatlary bilen bir toparda okaýarlar. Okuw rus dilinde alnyp barylýar. Synaga goýberilmek üçin okuw meýilnamasyna laýyklykda hökmany ýagdaýda sapaklara gatnamaly.
Taýýarlaýyş bölüminde (okuw möhleti- 10 aý) daşary ýurt raýatlary okadylýa, ýagny mundan soňrada okuwyny Belarus Döwlet yksydasýyet uniwersitetinde rus dilinde dowam etmek isleýän, talyp,aspirant,magistrant hökmünde. öwretme toparlary 8-10 adamdan ybarat. Taýýarlaýyş bölüminiň dinleýjileri üçin Belarusiýanyň taryhy ýerlerine , Minsk şäheriniň teatrlaryna, muzeýlerine gezelenç gurnalyar.
Okuw ýylynyň soňunda taýýarlaýyş bölümini üstünlikli synaglaryny tabşyran diňleýjilerine Belarus döwlet ykdysadyýet uniwersitetiniň 1-nji kursuna ýa-da Belarus Respublikasynyň başga ýokary okuw jaýlaryna kabul edilmek hukugyny berýän şahadatnama berilýär. Esasy fakultetleriň uçurymlaryna we magistrantlaryna halkara nusgada diplom berilyär.


text:
Amerikaly ruhany Branson 3 ýyl 1 aý 15 gün azatlykdan mahrum edildi
Amerikaly ruhany Endrýu Branson 3 ýyl 1 aý 15 gün azatlykdan mahrum edildi
Izmirde FETÖ bilen terror guramasy PKK-nyň adyndan jenaýatçylyk iş eden we içalylyk etmep bilen aýyplanyp, 35 ýyl azatlykdan mahrum edilmek islenen, tussaghanadaky tussaglygy öý tussaglygyna öwrülen amerikaly ruhany Endrýu Bransonyň 4-nji gezek kazyýet diňlenşigi boldy.
Izmir 2-nji Agyr Jeza kazyýetinde geçirilen diňlenşikde Branson 3 ýyl 1 aý 15 gün azatlykdan mahrum edilmek barada karar kabul edildi.
Öý tussaglygy we daşary ýurda çykmak gadagançylygy aýrylan Bransonyň alan jezasy, tussaghandaky tussagly günleri jeza günleri hökmünde kabul edildi we Branson azat edildi.
Bransonyň aklawjysy, wekilçilik edýän adamsynyň kararyň beýan edilmegine şat bolandygyny, elektronik gandallarynyň aýrylmagyndan soň daşary ýurda çykjakdygyny aýan etdi.
Berilen karary kabul etmeýändiklerini aýdan Branson: "Karara närazylygymyzy bildireris" diýdi.
ABŞ-niň Prezidenti Donald Tramp kararyň beýan edilmeginden soň Twitter arkaly beren beýanatynda: "Ruhany Bransonyň delosy bilen bagly örän köp işledik" diýdi.
Birnäçe wagt soň Twitteriň üsti bilen ýene-de bir beýanat beren Tramp: "Pikirlerim we dogalarym ruhany Branson bilen bilelikde. Iň gysga wagtda ony öýde görmegi umyt edýärin" diýdi.


text:
“Türkmentel-2018” XI halkara sergisi we ylmy maslahat
“Türkmentel — 2018” halkara sergisi öz işini 12-nji oktýabrda tamamlar
Düýn paýtagtymyzda nobatdaky Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň “Türkmentel — 2018” atly ХI halkara sergisi we maslahaty açyldy, ony ýurdumyzyň Aragatnaşyk ministrligi we Söwda-senagat edarasy guradylar.
Türkmenistanyň Prezidenti Gurbanguly Berdimuhamedowyň başlangyjy bilen geçirilýän iri pudaklaýyn forum ýurdumyzyň okgunly ösýän maglumatlar, telekommunikasiýalar tehnologiýalary hem-de teleradioýaýlym enjamlary pudagynyň gazananlaryny äşgär etmäge ýardam berer, şeýle hem bu ulgamda dünýäde iň täze işläp taýýarlamalary peýdalanmakda tejribe alyşmak üçin netijeli çärä öwrüler. Bu çärä gatnaşyjylaryň sany ýyl-ýyldan artýar, munuň özi dünýä ykdysady giňişligine işjeň goşulyşýan hem-de hyzmatdaşlyk üçin oňyn ýagdaýa eýe bolan ýurdumyza ägirt uly gyzyklanma bilen şertlendirilendir.
Häzirki gözden geçirilişe dürli daşary ýurt döwlet pudaklaýyn düzümlerine wekilçilik edýän 20-den gowrak wekiliýetiň, dünýäniň esasy kompaniýalarynyň — önüm öndürijileriň we ýokary tehnologik enjamlaryny iberijileriň, öňdebaryjy tehnologiýa hyzmatlary işläp taýýarlaýjylaryň, aragatnaşygyň we programma üpjünçiliginiň iri halkara operatorlarynyň gatnaşýandygy munuň aýdyň güwäsidir.
Söwda-senagat edarasynyň sergi merkezinde “Türkmentel — 2018” halkara forumynyň dabaraly açylyşyna hökümet agzalary, Mejlisiň deputatlary, ministrlikleriň we pudaklaýyn dolandyryş edaralarynyň, ýurdumyzda işleýän diplomatik wekilhanalaryň ýolbaşçylary, bilim edaralarynyň, jemgyýetçiligiň we köpçülikleýin habar beriş serişdeleriniň wekilleri gatnaşdylar.
Ýygnananlar Türkmenistanyň Prezidenti Gurbanguly Berdimuhamedowyň gutlagyny uly üns bilen diňlediler. Gutlagda döwletiň durmuş-ykdysady taýdan okgunly ösmegi üçin häzirki zaman telearagatnaşyk ulgamynyň barha artýan orny bellenilýär. Ýurdumyzyň aragatnaşyk pudagynyň kuwwatyny yzygiderli artdyrmak maksady bilen hem-de 2018 — 2024-nji ýyllar üçin ýurdumyzyň kosmos ulgamyny ösdürmek, raýatlarymyza ýokary hilli we elýeterli aragatnaşyk hyzmatlaryny hödürlemek boýunça işleri üstünlikli durmuşa geçirmek üçin döwletimiz tarapyndan uly möçberde maýa goýum serişdeleri goýberilýär diýlip, milli Liderimiziň gutlagynda aýdylýar.
Bu bolsa ýurdumyzyň häzirki zaman ösen tehnologiýalaryndan üzňe bolman, döwür bilen aýakdaş gitmegine, internet hyzmatynyň ýokarlanmagyna uly mümkinçilik döredýär. Halklaryň ýakynlaşmagynda, döwletleriň durnukly ösmeginde, eziz Watanymyzyň logistik merkeze öwrülmeginde möhüm orun eýeleýän, Türkmenistanyň çäginde gurlup ulanmaga berilýän halkara optiki-süýümli esasy aragatnaşyk ulgamlary hem yzygiderli döwrebaplaşdyrylýar. Bu geçirijiler diňe bir Merkezi Aziýa sebitinde däl, eýsem, Gündogar — Günbatar, Demirgazyk — Günorta ugurlary boýunça hem üstaşyr ulgamlaryň möhüm şahasy bolup, döwletimiziň milli aragatnaşyk pudagynyň has-da ösmegine ýardam berýär.
Döwlet Baştutanymyz Gurbanguly Berdimuhamedow Gutlagynda şeýle hem bu ýöriteleşdirilen çäräniň dünýä jemgyýetçiligini berkarar Watanymyzyň aragatnaşyk ulgamynyň ýeten derejesi bilen tanyşdyrmakda, kommunikasiýa ulgamynda hyzmatdaşlyk etmäge gyzyklanma bildirýän ýurtlar bilen meseleleri bilelikde ara alyp maslahatlaşmakda möhüm ähmiýete eýe boljakdygyna berk ynam bildirip, oňa gatnaşyjylara işlerinde üstünlikleri arzuw etdi.
Sergide bu ulgamda uzak geljegi nazarlaýan döwlet maksatnamalaryny we taslamalaryny üstünlikli durmuşa geçirýän ýurdumyzyň aragatnaşyk ulgamynyň kärhanalarynyň we olaryň daşary ýurtly hyzmatdaşlarynyň, şeýle hem türkmen telekeçileriniň diwarlyklarynyň 80-e golaýy görkezildi.
Sergä daşary ýurtly gatnaşyjylaryň hatarynda ýurdumyzda öňden bäri hyzmatdaşlyk edýän, aragatnaşygyň we maglumat tehnologiýasynyň dürli görnüşleriniň bazarlarynda öňdebaryjylar bolan “Thales Alenia Spaсe”, “Nokia”, “HUAWEI”, “Samsung”, “Hermes Data Сommuniсations International Ltd”, “Hikvision”, ”Spaсe Systems International Monaсo” we beýleki kompaniýalar bar.
Mälim bolşy ýaly, ýurdumyz döwlet we jemgyýetçilik durmuşynyň ähli ulgamlarynda, şol sanda telekommunikasiýa we ýokary tizlikli maglumat ulgamynda hem maýa goýumlarynyň çekilmeginiň işjeň tarapdary bolup durýar. Türkmenistan halkara tejribelerindäki ähli täzelikler üçin açykdyr, ýurdumyz milli bähbitleri we durmuş-ykdysady hem-de ruhy-medeni ösüşiň wezipelerini nazara alyp, dünýä döwletleri bilen berk gatnaşyklary ýola goýýar.
Sergä gatnaşyjy daşary ýurtlularyň ençemesi hormatly Prezidentimiz Gurbanguly Berdimuhamedowyň başyny başlan özgertmeleriniň çäklerinde, pudaklaýyn düzümleri döwrebaplaşdyrmagyň, sanly gepleşikleriň ölçeglerine geçmegiň, maglumat serişdelerine hyzmatyň we elýeterliligiň gerimini giňeltmegiň, ulgama elektron resminama dolanyşygyny ornaşdyrmagyň toplumlaýyn maksatnamasyny bilelikde amala aşyryp, ýurdumyzyň telekeçilik düzümleri bilen işjeň hyzmatdaşlyk etmekde uly tejribä eýedir.
Sergide häzirki zaman wideoenjamlary, uly monitorly sergi diwarlyklary, yşykly bannerler we pannolar, sanly radio we teleýaýlymlar, hemra, mobil we elektron aragatnaşygy, ses serişdeleri, wideoýazgylar we gözegçilik ulgamyndaky köp sanly täzeçil nusgalar bilen enjamlaşdyrylan giň pawilýonlar ýurdumyzyň aragatnaşyk senagatynyň, telearagatnaşyk, habar beriş tilsimatlary ulgamynyň haýran galdyryjy üstünlikleriniň aýdyň beýany boldy.
Myhmanlara we sergä gatnaşyjylara Aragatnaşyk ministrliginiň, “Altyn asyr” öýjükli aragatnaşyk kärhanasynyň, “Türkmenpoçtanyň” bölümleriniň giň gerimli gymmatlyklarynda ulgamlaýyn we öýjükli aragatnaşyk serişdeleri, telekommunikasiýa ulgamynyň binýadynda maglumatlary elektron geçirijiler, milli tele we radioýaýlymlary ýokary hilli ýaýmak we üpjün etmek, ýurdumyz we daşary ýurtlar boýunça çaltlandyrylan poçta ýollamalary ulgamlaryndaky hyzmatlaryň giň görnüşleri hödürlendi.
Milli Liderimiz Gurbanguly Berdimuhamedowyň syýasaty netijesinde türkmen telekeçileriniň täze enjamlaryň, pudaklaýyn düzümleriň kärhanalary we edaralary üçin aragatnaşyk gepleşikleriniň we wideogözegçilikler serişdeleriniň göni getirilmegini üpjün etmek bilen çäklenmän, eýsem, bu ulgamda gurluşyk, gurnama we ulanyşa girizmek işlerini hem amala aşyrýandyklaryny bellemek gerek.
Şolaryň hatarynda “Imdat elektronika”, “Diýarkom”, “Zehinli pikir”, “Asman oky”, “Beýik Ýüpek ýoly”, “Nokat kompýuter”, “Tapylgysyz mahabat”, “Türkmen terminal” ýaly ýurdumyzyň telekeçilik düzümleri bar.
Bu gezekki halkara gözden geçirilişe ulag ulgamynyň pudaklaýyn kärhanalary hem işjeň gatnaşdylar. Ýokary duýujylykly radioanyklaýyş ulgamy, ulag akymlarynyň monitoringi, meteorologiýa beketleri we beýlekiler şolaryň üstünlikli işini we howa gatnawy ugurlarynda, demir ýol we awtomobil ýollarynda hereketiň netijeli dolandyryşyny üpjün edýärler.
Günüň ikinji ýarymynda Söwda-senagat edarasynyň maslahatlar zalynda pudagy ösdürmegiň we ähli gyzyklanýan hyzmatdaşlar bilen mundan beýläk-de netijeli we işjeň gatnaşyklary alyp barmagyň möhüm meselelerine bagyşlanan halkara ylmy maslahat öz işine başlady. Oňa aragatnaşygyň milli döwlet düzüminiň hünärmenleri we bilermenleri, esasy alymlar-işläp taýýarlaýjylar, işjeň toparlaryň wekilleri gatnaşdylar.
Maslahatyň giň maksatnamasy halkara hyzmatdaşlygy ösdürmegiň we Türkmenistanyň aragatnaşyk ulgamyna daşary ýurt maýa goýumlaryny, tehnologiýalaryny we taslamalaryny çekmegiň, peýdalanyjylara ygtybarly we ýokary hilli hyzmaty üpjün etmekde maglumat-telearagatnaşyk ulgamyny giňeltmegiň meselelerini öz içine aldy. Bölümçelerdäki maslahatlaryň barşynda häzirki zaman telekommunikasiýa we maglumat üpjünçiligi ulgamynyň ýagdaýynyň, geljeginiň we ösüşine baha bermegiň meselelerine garaldy.
Ylmy maslahatda häzirki zaman ykjam, bellige alyş we aragatnaşyk internetiniň täze görnüşlerini ornaşdyrmak, simsiz aragatnaşyk ulgamyny we bulut tehnologiýasynyň netijeliligini giňeltmek, kompýuter programmasy we maglumat howpsuzlygy, bilim ulgamynda elektron okuwynyň mümkinçiligi ýaly meseleler has giňden ara alyp maslahatlaşyldy. Häzirki wagtda hormatly Prezidentimiz Gurbanguly Berdimuhamedow hünärmenleriň täze nesliniň taýýarlanylyşynyň kämilleşdirilmeginiň nukdaýnazaryndan bu meselelere uly ähmiýet berýär.
“Türkmentel — 2018” halkara sergisi öz işini 12-nji oktýabrda tamamlar. (TDH)


text:
"Ysraýyly uçarmanlaryň jogapkärçiliksiz hereketi sebäpli 14 rus esgeri ýogaldy"
rus yçary Ysraýylyň howa hüjümleri sebäpli Siriýa degişli S-200 howadan goranyş ulgamy tarapyndan urlup düşürildi
Russiýanyň Goranmak ministrligi düýn Siriýada ýiten rus harby uçarynyň Ysraýylyň howa hüjümleri sebäpli Siriýa degişli S-200 howadan goranyş ulgamy tarapyndan urlup düşürlendigini habar berdi.
Ministrlikden berlen beýanatda düýn Hmeýmim harby bazasynyň golaýynda 14 esger bilen radardan çykan Il-20 kysymly uçaryň Siriýanyň ýaragly güýçleriniň S-200 goranyş ulgamyndan uçurlan raketa tarapyndan urlup düşürlendigi nygtaldy.
Beýanata görä, ysraýylly uçarmanlar uçary Siriýanyň howadan goranyş ulgamynyň ýerleşýän giňişligine tarap alyp gitdi we galkan hökmünde ulandy.
Russiýanyň Goranmak ministrliginiň metbugat geňeşçisi Igor Konaşenkow “Il-20 uçarymyz Siriýa degişli S-200 ulgamy tarapyndan urlup düşürildi” diýdi.
Uçaryň ysraýylly uçarmanlaryň jogapkärsizligi sebäpli düşürlendigini aýdan Konaşenkow “Ysraýyl tarapynyň bu hereketini duşmançylyk hökmünde häsiýetlendirýäris. Ysraýyly uçarmanlaryň jogapkärçiliksiz hereketi sebäpli 14 rus esgeri ýogaldy. Bu Russiýa-Ysraýyl gatnaşyklaryna bap gelmeýär” diýdi.
Russiýanyň Goranmak ministrligi 14 esgeri alyp barýan Il-20 kysymly rus harby uçarynyň Ortaýer deňziniň üstünden geçip barýarka radardan çykandygyny habar beripdi.


text:
Aýyň Soragy
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler
Sentýabr aýyndaky bäsleşigimiziñ soragy şeýle: 17-nji awgust ýer titremesi haýsy ýylda boldy?
- 1995
- 1999
- 1998
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler. Jogaplaryńyzy sentýabr aýynyñ 30-na çenli internet, faks ýada poçta arkaly biziñ salgylarymyza ugradyp bilersiñiz.
Biziñ internet salgymyz turkmen@trt.net.tr
Faks nomerimiz: 90- 312 4633454
Hat salgymyz PK 333, 06443 Ýenişehir Ankara,Türkiýe
Size üstünlik arzuw edýäris.


text: Yraklylar parlament saýlawlaryna barýar. 12-nji maýda geçiriljek umymy saýlawlarda ýurduň Wekiller geňeşiniň 329 agzasy saýlanar we olar hem öz gezeginde Yragyň prezidentini, premýer-ministrini saýlar. Yrak dünýä türkmenleriniň hem kowçum bolup ýaşaýan ýurtlarynyň biri bolup durýar. Ýerli synçylar ýurduň Kerkuk, Erbil, Mosul, Talafar, Diýala, Tuzhurmatu, Altynköprü ýaly ýerlerinde köpçülik bolup ýaşaýan türkmenleriň sanynyň takmynan 3,5 milliona ýetýändigini öňe sürýärler. Eýsem, Yrakda 12-nji maýda geçiriljek umumy saýlawlara bu ýurtdaky türkmenler nähili taýýarlyk görýärler we ondan nähili netijelere garaşýarlar? Azatlyk Radiosy "Dünýä türkmenleri" gepleşiginiň nobatdaky sanyny yrak türkmenleriniň syýasy tejribelerine we 12-nji maýda geçiriljek umumy saýlawlara görýän taýýarlyklaryna gönükdirýär. Gepleşigi diňläp, bu ugurdaky öz pikirdir-tejribeleriňizi aşakdaky foruma teswir görnüşinde ýazyp bilersiňiz.


text:
“Google” kompaniýasy hökümetleriň girizýän senzura usullaryndan goranmak üçin niýetlenen täze tilsimi synagdan geçirip, ony köpçülige hödürledi. “Intra” atly tilsimiň ulanyjynyň howpsuzlygyny üpjün edýändigi aýdylýar.
“Google” kompaniýasynyň “Jigsaw Operations LLC” şereketi bu tilsimi Wenezuelladaky onlarça syýasy aktiwistiň üstünde synagdan geçirdi.
Şeýle-de, soňky birnäçe hepdäniň dowamynda dünýäde müňlerçe adam syýasy režimleriň internetdäki senzurasyndan sowulyp geçmek üçin “Intra” tilsiminden peýdalandy.
Geçen çarşenbe güni “Google” kompaniýasynyň “Jigsaw Operations LLC” şereketi tilsimiň köpçülige hödürlenip, ulanyşa berlendigini mälim etdi.
Bu tilsim syýasy manipulýasiýa we wirus ýaýratmak usullarynyň biri bolan DNS (Domain Name Sysytem) manipulýasiýasyndan goranmaga ukyplydyr. “Intra” siziň telefonuňyz bilen DNS-serweriniň arasynda gizlin kodlamany düzýär. Şeýlelikde, bu traffige hökümetiň we hakerleriň aralaşmagy has-da kynlaşýar.
“DNS manipulýasiýasy dünýäde senzuranyň iň köp duş gelýän usullarynyň biridir. Bu hem töwekgelçilikdäki adamlara, hem-de diňe öz durmuşyny ýaşamaga we nämäniň bolup geçýändigine düşünmäge synanyşýan adamlara degişlidir” diýlip, “Jigsaw Operations LLC” şereketiniň haryt-önüm boýunça menejeri Jastin Henk (Justin Henck) “cnet.com” neşirine beren maglumatynda aýtdy.
DNS serwerini telefon belgileri hasaba alnan kitapça ýaly göz öňüne getirip bilersiňiz: goşulan domain atlaryny saýtyň IP adresi bilen gabatlaşdyrýar.
Arabaglanyşyk howpsuz bolmasa, hüjümçiler sahypalardaky adamlary nyşana almagyň deregine DNS traffikasyny ýa-da online çeşmeleri doly petikläp bilýär.
Wenezuellanyň hökümeti DNS manipulýasiýa usullary arkaly sosial ulgamlary we täze saýtlary petiklemekde tanalýar.
Barlagçylaryň pikrine görä, bu örän giň ýaýran tejribe bolup, dünýäniň 60-dan gowrak ýurdunyň, şol sanda Eýranyň, Hytaýyň we Türkiýäniň hökümetleri internetiň dürli-dürli böleklerini senzura astynda saklamak üçin DNS manipulýasiýasyndan peýdalanýarlar.
Geçen hepdeden başlap “Google Play Store-da” ýerleşdirilen “Intra” tilsimi mugt bolup, ondan peýdalanýan internet ulanyjylaryndan töleg talap edilmeýär.
“Intra” siziň ulanýan tehniki enjamyňyzy, şol sanda telefonyňyzy ýa-da iPad-ňizi awtomatik usulda “Google” kompaniýasynyň umumy DNS serwerine goşýar.


text:
Sportuň netijelerine täsir edýän zatlar.
Ýazylan wagty: 27 мая 2018 Ýazan Mayichka
Sportuň netijelerine täsir edýän zatlar. At-abraý – bu mähirli at, hormat, mertebe, şan-şöhrat adamyň oňat sypatlarynyň biri. Tälimçi elmydama öz abraýyny saklamaga synanyşýar. Şol bir wagtyň özünde-de türgenlere hormat goýýar, kärdeşlerini sylaýar, işleýän ýerindäki adamlara sarpa goýýar. At-abraý – bu töwerekdäkileriň mugallyma berýän bahasydyr. Ol öz işine bolan garaýşy, gatnaşygy, adamlar bilen bolan aragatnaşygy mynasybetli gazanylýar. At-abraýyň we oňa mynasyp bolmaklygyň talaby tälimçini zähmetsöýer, ýerine ýetiriji, öz işine wepaly edýär. Onuň esasy alamaty bolsa söz bilen işiň birligidir. Tälimçiniň ahlak terbiýesi näçe ýokary bolsa, onuň at-abraýa mynasyplygy şonça-da belentdir.
Okalan sany: 33 Jogaplar: ( 0 )


text:
Gepleşikler
20-nji iýulda bolup geçen 32 adamyň ýogalmagyna sebäp bolan Suruçdaky terrorçylykly hüjüm, hazirki wagtda bolup geçýän ençeme wakalaryň başyny başlady
Türkiýede Oraza baýramynyň yz ýanyndan, 20-nji iýulda guralan uly terrorçylykly waka başdan geçirildi
Dini ybadatlardan biri bolmak bilen birlikde käbir jemgyýetçilik özboluşlyklara eýe bolan zekat bermek barasynda durup geçmek isleýäris.
Ortaýer deňziniň gündogarynda Mersine örän ýakyn aralykda gözelligiň nusgasy bolan Kipr adasy ýerleşýär


text:
Gadym döwürlerde nebit az mukdarda gazylyp alynypdyr. Ilkiler nebitiñ mukdaryny añlatmak boýunça hiç hili ölçeg birligi bolmandyr.Käbir ýerlerde nebiti agaç çeleklerde a käbir ýerlerde bolsa meşiklerde daşapdyrlar.
Taryhy maglumatlara göra 19-njy asyryň ikinji ýarymynda nebitiň ýokary derejede gazylyp alynmagy nebiti ýygnamak boýunça gaplaryň gytçylygyna getiripdir.Nebiti transport etmeklik üçin ähli görnüşli we ölçegleri boýunça tapawutlanýan çelekleri ulanypdyrlar.Nebitiň bahasyny hem bir çelegiň hasabyna görä çykarypdyrlar bu bolsa birnäçe alyjylarda nägilelik döredipdir.Sebäbi çelekleriň ölçeg birligi tapawutly bolupdyr.
1866-njy ýylyň awgust aýynda haçanda nebiti gazyp almagyň gülläp ösen döwründe demirgazyk-günbatar Pensilwan döwletiniň Tituswille şäherinde nebit boýunça tejribeli işgärleriň arasynda duşuşyk bolýar.Duşuşykda gozgalan esasy mesele hem nebiti alyjylara transport etmek üçin standart gap bolupdyr.Netijede nebitiň hiliniň standart göwrümi 42 gallona deň bolýar.Eýýäm 1700-nji ýylda Pensilwaniýadaky alynan netijä görä çeleklerde diňe bir nebit dälde,eýsem balyk,sabyn ýag,kitiň ýagy ýaly birnäçe harytlary hem daşapdyrlar.
Belki sizde sorag ýüze çykýandyr”Näme üçin diňe 42 gallon onuň standart göwrümi hasaplanypdyr diýip?”Elbetde 42 gallon ölçegli çelek bir sagdyn adamyň göterip biljek agramy bolanlygy sebäpli ulanypdyrlar.Uly ölçegli çelekleri bir adam göterip bilmez a kiçi ölçegli çelekler bolsa standarta gabat gelmändir.Hususan-da 42 gallon ölçegli çelekleri ulanmaklarynyň ýene bir sebäbi hem onuň 20 sanysy ýük gämilerinede ýerleşdirmäne amatly bolupdyr.1872-nji ýylda amerikanyň nebit öndüriji Assosasiýasy resmi taýdan 42 gallon ölçegi 1 barrel standart ölçeg diýip kabul etdi.
Elbetde häzirki döwürde nebiti daşamak boýunça hiç hili çelekler ullanylmaýar.Ony gämilerde we turbalarda transport edilýär.Ýöne barrel häzir hem dünýä nebit söwdasynyň ölçeg birligi hökmünde ulanylýar.
Barrel(iňlisçeden terjime edilende “çelek”diýmegi aňladýar.1barrel=159.987litr
Gallon (suwuklyk ölçeg birligi)
Taýýarlan: Geldimyrat ÝAKUBOW.
"BARREL" SÖZÜNIŇ GELIP ÇYKYŞY.
Gadym döwürlerde nebit az mukdarda gazylyp alynypdyr. Ilkiler nebitiñ mukdaryny añlatmak boýunça hiç hili ölçeg birligi bolmandyr.Käbir ýerlerde nebiti agaç çeleklerde a käbir ýerlerde bolsa meşiklerde daşapdyrlar.
-
Yeser
7 months ago
- Gowy maglumat, meň ugrumam bolsa köplenç unudýan şu barada;))))


text:
Kerim Gurbannepesow şo döwüriň çen bilen hasaplamaklaryna görä, resmi dokumentlere esaslanyp aýdanymyzda 1929-njy ýylda şol wagtky Gökdepe etrabynyň Ýylgynly obasynda, häzirki Türkmenistan daýhan birleşiginde eneden doglan. Onuň kakasyna Gurbannepes Ata ogly diýer ekenler. Ýeri gelende aýtsak Gurbannepes aga hem degişli äheňde tankytly goşgy düzýän eken. Ýöne tankyt tankyt bolýar, ol ynsanyň ýüreginde azda-kände ar almak hyjuwyny döredýän bolarly. 1937-nji ýylyň tutha-tutlygynda birnäçe bigünä adamlar bilen bilelikde Gurbannepes agada ýygnalýar. Ýöne derňew edarasynda Gurbannepes aganyň bagtyna goşgy diýilýän zada juda hormat goýýan bir adam bar eken. Ol Gurbannepes aga:
- Şu oturan ýeriňden bir goşgy goşup berseň sen azat - diýipdir.
Gurbannepes aga oňa ynanmandyr. Ol:
- haýýýý, indi meň goşgym goşylan bolsa gerek, nirä iberýän bolsaňyz iberiberiň - diýipdir.
Emma ol adamyň gara çyny eken. Şonuň üçinem:
- Şu oturan ýeriňden goşgy goşup berseň, dagy-duwara saňa bir adam berse, şu kellämdäki gök papagymy seň aýagyň astyna taşlaryn - diýýär.
Gurbannepes aga dem salym oýlanýarda şu goşgyny düzýär.
Men heniz görmändim seňki deý papak,
Gaşy älemgoşar, depesi şapak,
Alnyňdan nur çogýar, gepiňden ýüpek,
Şeýle goç ýigitleriň barlygyna şükür.
Ömrümiň samanyn sowuryp gelipdim,
Ýüzümi Sibire öwrüp gelipdim,
Iman - kelemämi çöwrüp gelipdim,
Iman - kelemeden irligine şükür.
Hoşlaşypdym Ýylgynly, kärizim bilen,
Keýwanym, üç gyzym, Kerimim bilen,
Bu gün gabat geldim tebibim bilen,
Lukmança gerçekleň baryna şükür.
Bu goşgyny eşiden gök papakly adam tarsa ýerinden turýarda:
- şahyr, sen halas, arkaýyn Ýylgyn käriziňe gaýdyber - diýýär. Şondan soň derňew topary tarapyndan Gurbannepes agaň ady tutulmandyr. Oýlanyp görseň Kerim Gurbannepesowyň zehini daş ýaran şahyr bolmagynda onuň neslinde şahyrçylyk ukybynyň barlygyndandyr diýip pikir edýärsiň.
Çeşme: www.ertir.com
Gurbannepes Ata ogly barada
Kerim Gurbannepesow şo döwüriň çen bilen hasaplamaklaryna görä, resmi dokumentlere esaslanyp aýdanymyzda 1929-njy ýylda şol wagtky Gökdepe etrabynyň Ýylgynly obasynda, häzirki Türkmenistan daýhan birleşiginde eneden doglan. Onuň kakasyna Gurbannepes Ata ogly diýer ekenler. Ýeri gelende aýtsak Gurbannepes aga hem degişli äheňde tankytly goşgy düzýän eken. Ýöne tankyt tankyt bolýar, ol ynsanyň ýüreginde azda-kände ar almak hyjuwyny döredýän bolarly. 1937-nji ýylyň tutha-tutlygynda birnäçe bigünä adamlar bilen bilelikde Gurbannepes agada ýygnalýar. Ýöne derňew edarasynda Gurbannepes aganyň bagtyna goşgy diýilýän zada juda hormat goýýan bir adam bar eken. Ol Gurbannepes aga:
-
Patron
1 week ago
- Ilmät Gurban shahyr neresse gurruñ bererdi shu goshgyny aydyp shu wakany. Awtor sagbol yetireniñe


text:
Aty-jo'ni: Raimbaeva Bakytky'l Kartaevna JSN:570412400409 Эl.poshtasy: bakytkul_57@mailru Jumys orny: «AN'SAG'AN» mu'mkindigi shektey'li balalar qog'amdyq birlestigi Lay'azymy: Direktor Oblysy:Qyzylorda oblysy Qala, ay'dany: Qarmaqshy ay'dany, Josaly kenti Ty'y' merzimi:12 sa'y'ir 1957jyl O'mirbaiany:Raimbaeva Baqytku'l Kartaiqyzy 12sa'y'ir 1957jyly Qyzylorda oblysy, Qarmaqshy ay'dany, Josaly kentinde du'niege kelgen. 1964-1974 j.j. №105 orta mektepti bitirip, 1974 jyly Bytkombinat mekemesinde kilemshi bolyp en'bek jolyn bastag'an. 1986-1989j.j. Balhash kenbaiyty' metally'rgiialyq tehniky'mynda kenshi mamandyg'y boiynsha bilim alg'an. 1989jyldan 1999 jyl aralyg'ynda Jezqazg'an oblysy, Jairem poselkasynda «U'sh qatyn» ry'dniginde master, 2004-2007j.j. aralyg'ynda №183 mektepte aspazshy bolyp jumys istegen. 2007 jyldyn' aqpan aiynan bastap osy ku'nge deiin mu'mkindigi shektey'li balalarmen jumys jasapJumys orny:
Lay'azymy: Usyny'shy: "Igilik" jy'rnaly
Ty'g'an jyly: jyl
Pedagogikalyq o'tili: jyl
Ka'sibi sanaty:


text:
Türkmenistanyň Ministrler kabinetiniň başlygynyň orunbasary Orazmyrat Gurbannazarow nobatdaky hökümet mejlisinde ýurduň söwda toplumynda alnyp barylýan işler, azyk bolçulygyny üpjün etmek hem-de Senagatçylar we telekeçiler birleşmesiniň önümçilik düzümlerini ösdürmek boýunça geçirýän işleri hakynda hasabat berdi.
Hasabatda aýdylmagyna görä, Senagatçylar we telekeçiler birleşmesiniň agzalaryna senagat, oba hojalyk, söwda desgalarynyň we hyzmatlar ulgamy kärhanalarynyň 56-syny gurmak, olaryň durkuny täzelemek hem-de önümçilik kuwwatyny artdyrmak işlerini ynanmak planlaşdyrylýar.
Prezident Berdimuhamedow hasabaty diňläp, “hil taýdan täze tehnologiýalaryň esasynda önümçilikleriň çalt depginler bilen ösdürilmeginiň zerurdygyny nygtady” diýip, habarda aýdylýar.
“Bu işler diňe bir şu günki günüň wezipeleriniň çözülmegine däl-de, geljekde hem ýurdumyzyň ykdysady we azyk howpsuzlygynyň üpjün edilmegine ugrukdyrylmalydyr” diýip, TDH Berdimuhamedowy sitirleýär.
Türkmenistan biraz öň döwlet azyk howpsuzlygy komissiýasyny döretdi we soňky ýyllarda daşardan getirilýän azyk önümleriniň ornuny tutýan, eksport edilýän önümleri köpeltmek maksadyny yzarlaýar.
Emma muňa garamazdan, dürli döwlet çäklendirmeleri we korrupsiýa zerarly, ýurduň içerki bazarlarynyň türkmen topragynda aňsatlyk bilen öndürilen we öndürip boljak gök, bakja önümleri babatynda hem barha kän daşary ýurtlara garaşly bolýandygy, azyk önümleriniň bahalarynyň yzygiderli gymmatlaýandygy habar berilýär.